cyanic-selkie/wikianc huggingface dataset:
എലേന അപ്രിലേവ
സ്വകാര്യ ജീവിതം
1890 ൽ അവർ പ്യോട്ട്രർ വാസിലിയേവിച്ച് അപ്രേവ്ലെ എന്ന വിഖ്യാത ഉദ്യോഗസ്ഥനെ വിവാഹം കഴിച്ചു. അക്കാലത്ത് അദ്ദേഹത്തിന്റെ കൂടെ 15 വർഷം മദ്ധ്യ ഏഷ്യയിൽ, ആദ്യം സമർഖണ്ഡ്, തുടർന്ന് താഷ്കെന്റിൽ എന്നിവിടങ്ങളിൽ ചെലവഴിച്ചു. 1906-ൽ തന്റെ ഭർത്താവ് തന്റെ സ്വന്തം ഉടമസ്ഥതയിലുള്ള പെത്രൊവ്സ്കൊയെ എസ്റ്റേറ്റ് സമീപത്തു കൊല്ലപ്പെടുന്നതിനു സാക്ഷ്യം വഹിച്ചു. സോച്ചി എന്ന സ്ഥലത്തിനടുത്തുവച്ചു നടന്ന ഈ കൊലപാതകം നടത്തിയത് ഒരു സംഘം ഇമെരെതി വിപ്ലവകാരികളായിരുന്നു. ഈ ഭീതിതമായ ഭീകരാനുഭവം അവളുടെ കാഴ്ച നഷ്ടപ്പെടുത്തി, അതോടെ അവർ എഴുത്തു നിറുത്തി. 1920-ൽ അപ്രെലെവ സോവിയറ്റ് റഷ്യ വിട്ടു സെർബിയ യിലെത്തി. അവർ ബെൽഗ്രേഡിൽ 1923 ഡിസംബർ 4 ന് മരണമടഞ്ഞു. ടോപ്കൈഡർ സെമിത്തേരിയിൽ അടക്കപ്പെട്ടു.
എലീനയും പയത്രി അപ്രിലെവ്സിനും രണ്ടുമക്കളുണ്ടായിരുന്നു, നാവികസേന ഉദ്യോഗസ്ഥൻ ബോറിസ് അഫ്രെലേവ്, വേഴ്സിലേലെ റഷ്യൻ കേഡറ്റ് കോർപ്സിന്റെ ഡയറക്ടർ കേണൽ ജ്യോർജി അപ്പ്രീവ് (1889-1964) എന്നിവരായിരുന്നു മക്കൾ.
കൃതികൾ
ഗ്നാവ സംഗീതം
ലഘുചിത്രം|400x400ബിന്ദു| [[മൊറോക്കൊ|മൊറോക്കോ ഗ്നാവ സംഗീതജ്ഞൻ]] മൊറോക്കൻ സംഗീതത്തോടൊപ്പം മറ്റ് ഉത്തര ആഫ്രിക്കൻ ഇസ്ലാമിക ആത്മീയ മത ഗാനങ്ങളുടെയും താളങ്ങളുടെയും ഒരു മിശ്രിതമാണ് ഗ്നാവ സംഗീതം (അർ. غْناوة or كْناوة ). ആചാരപരമായ കവിതകളെ അത് പരമ്പരാഗത സംഗീതവും നൃത്തവുമായി സമന്വയിപ്പിക്കുന്നു. മൊറോക്കോയിലെ പരമ്പരാഗത കലാരൂപമായ ഗ്നാവ സംഗീതത്തിന് യുനെസ്‌കോ അംഗീകാരം നൽകിയിട്ടുണ്ട്. ഈ സംഗീതത്തിന് രൂപം നൽകിയ പല സ്വാധീനങ്ങളും ഉപ-സഹാറൻ പശ്ചിമാഫ്രിക്കയിൽ കണ്ടെത്താൻ കഴിയുമെങ്കിലും, അതിന്റെ പരമ്പരാഗത രീതി മൊറോക്കോയിൽ കേന്ദ്രീകരിച്ചിരിക്കുന്നു. ഇക്കാലത്ത്, ആഫ്രിക്കയിലെയും യൂറോപ്പിലെയും ഫ്രാൻസ് പോലുള്ള പല രാജ്യങ്ങളിലും ഗ്നാവ സംഗീതം വ്യാപിച്ചു.
സംഗീതം
സ്ട്രിംഗ് ഉപകരണത്തിന്റെ സ്വരമാധുര്യമുള്ള ഭാഷ അവരുടെ സ്വരസംഗീതവും സംഭാഷണരീതികളുമായി വളരെ ബന്ധപ്പെട്ടിരിക്കുന്നു, ലഘുചിത്രം| ക്രകെബ്സ് അല്ലെങ്കിൽ കരകബൊ [[മൊറോക്കൊ|മൊറോക്കോ ]] ഗ്നാവ സംഗീതത്തിന്റെ സവിശേഷത ഇൻസ്ട്രുമെന്റേഷൻ ആണ്. ഗ്നാവ സംഗീതത്തിന് ഗ്യൂൻബ്രി എന്ന ഒരു വീണയും ക്രാകെബ്‌സ് എന്നറിയപ്പെടുന്ന സ്റ്റീൽ കാസ്റ്റനെറ്റസുമാണ് പിന്നണിയിൽ ഉപയോഗിക്കുന്നത്. ഗ്നാവയുടെ താളം, അവയുടെ ഉപകരണങ്ങൾ പോലെ വ്യതിരിക്തമാണ്. ട്രിപ്പിൾ, ഡ്യൂപ്പിൾ മീറ്ററുകൾ തമ്മിലുള്ള ഇന്റർപ്ലേയാണ് പ്രത്യേകിച്ചും ഗ്നാവയുടെ സവിശേഷത.
മൊറാക്കോയിൽ മാത്രം ഒതുക്കപ്പെട്ടിരുന്ന ഗ്നാവ കലാകാരന്മാർ 1997-ൽ എസ്സൗറിയയിൽ ലോക സംഗീത മേള ആരംഭിച്ചതോടെ ഗ്നാവ സംഗീതത്തിന്റെ പ്രശസ്തി  ലോകമാകെ വ്യാപിച്ചു. ഇതോടൊപ്പം ഗ്നാവ സംഗീതത്തിന്റെ പലവിധത്തിലുള്ള പുതിയരൂപങ്ങളും ഉടലെടുക്കുകയും ചെയ്തു. ആധുനിക സംഗീത ഉപകരണങ്ങൾ ഉപയോഗിച്ചുള്ള ഗ്നാവ പാട്ടുകൾക്കും ഇന്ന് ഏറെ ആരാധകരുണ്ട്. വർഷംതോറും അരങ്ങേറുന്ന ഈ സംഗീത മേളയിലേക്ക് ഇന്ന് ലോകത്തിന്റെ വിവിധ ഭാഗങ്ങളിൽനിന്ന് നിരവധി കലാകാരന്മാരാണ് എത്തിച്ചേരുന്നത്.
പശുസംരക്ഷകരുടെ അതിക്രമങ്ങൾ
ഇന്ത്യയിൽ പശുസംരക്ഷണത്തിനായി ആൾക്കൂട്ടമോ സംഘടനകളോ നടത്തുന്ന സംഘടിത അതിക്രമങ്ങളെയാണ് പശുസംരക്ഷകരുടെ അതിക്രമങ്ങൾ എന്ന് പറയുന്നത്. ആദ്യമൊക്കെ അനധികൃത പശുക്കച്ചവടക്കാരെ ലക്ഷ്യമിട്ടുവന്ന ഇത്തരം സംഘങ്ങൾ മിക്ക സന്ദർഭങ്ങളിലും നിയമം കയ്യിലെടുത്തുകൊണ്ട് അക്രമം നടത്തുകയും അത് അടിച്ചുകൊല്ലൽ വരെ എത്തുകയും ചെയ്തുവന്നു. എന്നാൽ രാഷ്ട്രീയസ്വാധീനം കൈവന്നതോടെ അംഗീകൃത പശുക്കച്ചവടക്കാർ വരെ ഇത്തരം അതിക്രമങ്ങൾക്ക് ഇരകളായിത്തുടങ്ങി. 2014-ന് ശേഷം വർഗ്ഗീയ അക്രമങ്ങൾ കുറഞ്ഞതായി ഇന്ത്യൻ ഭരണകൂടം അവകാശപ്പെടുന്നുണ്ടെങ്കിലും അത് പല ഭാഗങ്ങളിൽ നിന്നും ചോദ്യം ചെയ്യപ്പെടുന്നുണ്ട്. ഇന്ത്യയിലെ മിക്ക സംസ്ഥാനങ്ങളിലും കന്നുകാലി കശാപ്പ് നിരോധിച്ചിരിക്കുന്നു. അതുകൊണ്ടുതന്നെ ഇത്തരം അതിക്രമങ്ങളെത്തുടർന്ന് പലപ്പോഴും അക്രമത്തിനിരയായവർ തന്നെ പ്രതികളായി കേസുചുമത്തപ്പെടാറാണ് പതിവ്. അക്രമികൾക്കെതിരെ പലപ്പോഴും കേസുകൾ ഉണ്ടാവാറില്ല. നിയമം സംരക്ഷിക്കുകയാണ് തങ്ങളെന്നാണ് ഇത്തരം സംഘങ്ങൾ അവകാശപ്പെടാറ്. 2010 നും 2017 നും ഇടയിൽ ഇന്ത്യയിൽ 63 പശു ജാഗ്രതാ ആക്രമണങ്ങൾ നടന്നിട്ടുണ്ടെന്ന് റോയിട്ടേഴ്‌സ് റിപ്പോർട്ട് ചെയ്യുന്നു. ഈ കാലയളവിൽ 28 മനുഷ്യർ ഇതിന്റെ പേരിൽ കൊല്ലപ്പെട്ടതിൽ ഭൂരിഭാഗവും 2014-ൽ നരേന്ദ്ര മോഡി അധികാരമേറിയ ശേഷമാണ് എന്നും റിപ്പോർട്ടിൽ വ്യക്തമാക്കുന്നു. 124 പേർക്ക് ഈ കാലത്ത് പരിക്കേറ്റു. എന്നാൽ 2017-ന് ശേഷം 2021 വരെ 15 മരണങ്ങളും 21 പേർക്ക് പരിക്കും റിപ്പോർട്ട് ചെയ്യപ്പെട്ടു.
അവലംബം
വർഗ്ഗം:ഹൈന്ദവ തീവ്രവാദം വർഗ്ഗം:ഇന്ത്യയിലെ മത ഹേതുവായ അതിക്രമങ്ങൾ
മന്നംകുഴി സ്റ്റേഡിയം
മന്നംകുഴി സ്റ്റേഡിയം കാസർഗോഡ് ജില്ലയിലെ ഉപ്പള യിൽ സ്ഥിതി ചെയ്യുന്നു. കേരളത്തിലെ കാസർഗോഡ് ജില്ലയിലെ ഏറ്റവും വലിയ സ്റ്റേഡിയമാണിത്. എം.എ.എസ്.സി- മന്നംകുഴി ആർട്സ് ആൻഡ് സ്പോർട്സ് ക്ലബിന് പുറമേ മന്നംകുഴി സ്റ്റേഡിയം നിയന്ത്രിക്കുന്ന ഒരു ടീമാണ് സിറ്റിസൺ ഉപ്പള.
ഉമ തോമസ്
കേരളത്തിലെ ഒരു രാഷ്ട്രീയ പ്രവർത്തകയും പതിനഞ്ചാം കേരള നിയമസഭയിൽ തൃക്കാക്കര മണ്ഡലത്തിന്റെ പ്രതിനിധിയുമാണ് ഉമ തോമസ്. മുൻ തൃക്കാക്കര എം.എൽ.എയും ഭർത്താവുമായിരുന്ന പി.ടി. തോമസിന്റെ മരണത്തേതുടർന്ന് 2022-ൽ നടന്ന ഉപതിരഞ്ഞെടുപ്പിൽ 25,016 വോട്ടിന്റെ ഭൂരിപക്ഷത്തിലാണ് ഉമ തോമസ് തിരഞ്ഞെടുക്കപ്പെട്ടത്. പതിനഞ്ചാം കേരളനിയമസഭയിൽ ഇന്ത്യൻ നാഷണൽ കോൺഗ്രസിന്റെ ഏക വനിതാ പ്രതിനിധിയാണ് ഉമ തോമസ്.
കപാൻ
പേരിന്റെ ഉത്ഭവം
കപാൻ എന്ന പദം "പൂട്ടുക" എന്നർത്ഥം വരുന്ന അർമീനിയൻ ക്രിയയായ കപെൽ / ഗബെൽ (կապել) ൽ നിന്നും ഉരുത്തിരിഞ്ഞതാണ്, ഇത് അന്യോന്യം കൂട്ടിപ്പിണഞ്ഞുകിടക്കുന്ന പർവത ശൃംഖലകളാൽ വലയം ചെയ്യപ്പെട്ട താഴ്‍വരകൾക്കായുള്ള ഒരു പഴയ അർമേനിയൻ ഭൂമിശാസ്ത്രപരമായ വാക്കിലേക്ക് വിരൽ ചൂണ്ടുന്നു.
പുരാതന ചരിത്രവും മദ്ധ്യകാലഘട്ടവും
സ്യൂനിയ രാജവംശത്തിന്റെ പരിധിക്കുള്ളിലുള്ള ഒരു ചെറിയ അധിവാസകേന്ദ്രമെന്ന നിലയിൽ അഞ്ചാം നൂറ്റാണ്ടിലാണ് ആധുനിക കാലത്തെ കപാൻ ആദ്യമായി പരാമർശിക്കപ്പെട്ടത്. ചരിത്രപരമായി ഇത് ഗ്രേറ്റർ അർമേനിയയുടെ ഒൻപതാം പ്രവിശ്യയായിരുന്ന സ്യൂനിക്കിലെ ബാഘ് കാന്റണിന്റെ ഭാഗമായിരുന്നു. പത്താം നൂറ്റാണ്ടിന്റെ അവസാനത്തോടെ, സ്യൂനിക്കിലെ ഭരണാധികാരിയായിരുന്ന പ്രിൻസ് സ്മ്ബാത് II കപാൻ നഗരത്തിലേയ്ക്കു നീങ്ങുകയും സ്യൂനിക് രാജവംശം സ്ഥാപിക്കുകയും അർമേനിയിയിലെ ബഗ്രാത്തിഡ് സാമ്രാജ്യത്തിന്റെ സംരക്ഷണത്തിലുള്ള ഒരു രാജാവായി സ്വയം അവരോധിതനാകുകയും ചെയ്തു.
1103 ൽ, കപാൻ സെൽജുക് ആക്രമണകാരികളാൽ പൂർണമായും നശിപ്പിക്കപ്പെട്ടു. 1170 ൽ സ്യൂനിക് രാജ്യത്തിന്റെ പതനത്തിനു ശേഷം, യഥാക്രം 12-ഉം 15-ഉം നൂറ്റാണ്ടുകളിൽ അർമേനിയയിലെ ബാക്കി ചരിത്രപരമായ പ്രദേശങ്ങളോടൊപ്പം സ്യൂനിക്കും സെൽജുക്കുകൾ, മംഗോളിയർ, അക് ഖോയിൻലു, കാര കോയിൻലു എന്നിവരുടെ ആക്രമണങ്ങളാൽ കഷ്ടതയനുഭവിച്ചിരുന്നു.
ഇറാൻ ഭരണം
പതിനാറാം നൂറ്റാണ്ടിന്റെ ആരംഭകാലത്ത് കപാൻ സഫാവിദ് പേർഷ്യ ക്കുള്ളിലെ എരിവാൻ ബെഗ്ലാർബെഗി യുടെ ഭാഗമായിത്തീർന്നു. പതിനെട്ടാം നൂറ്റാണ്ടിന്റെ പ്രാരംഭത്തിൽ കഫാൻ സഫാവിദ് പേർഷ്യ, ആക്രമണോത്സുകരായ ഒട്ടോമൻ തുർക്കി എന്നിവർക്കെതിരേ സ്യൂനിക്കിലെ അർമേനിക്കാരുടെ വിമോചന പ്രചരണത്തിനു നേതൃത്വം നൽകിയ അർമീനിയൻ സൈനിക നേതാവ് ഡേവിഡ് ബെക്കുമായി ബന്ധിപ്പിക്കപ്പെട്ടു. 1722-ൽ ആയിരക്കണക്കിന് പ്രാദേശിക അർമേനിയൻ രാജ്യസ്നേഹികളുടെ സഹായത്തോടെ ഡേവിഡ് ബെക്ക് തന്റെ പോരാട്ടങ്ങൾ ആരംഭിക്കുകയും സ്യൂനിക്കിനെ സ്വതന്ത്രമാക്കുകയും ചെയ്തു. ഡേവിഡ് ബെക്കിന്റെ പോരാട്ടങ്ങളുടെ കേന്ദ്രം കപാനു വടക്കുപടിഞ്ഞാറുള്ള ബഘാബെർഡ് കോട്ടയും കപാനു തെക്കുപടിഞ്ഞാറുള്ള ഹലിദ്സോർ കോട്ടയുമായിരുന്നു. ഇവിടെവച്ച് 1728 ലാണ് അദ്ദേഹം മരണമടഞ്ഞത്. 1750 ൽ കപാൻ പുതുതായി രൂപീകരിക്കപ്പെട്ട കരാബാഖ് ഖാനേറ്റിന്റെ ഭാഗമായിത്തീർന്നു. പതിനെട്ടാം നൂറ്റാണ്ടിന്റെ അവസാനത്തോടെ ഖജർ പേർഷ്യൻ ഭരണകാലത്ത് ഇതോരു പ്രധാന നാഗരിക അധിവാസകേന്ദ്രമായി മാറി.
റഷ്യൻ ഭരണം
1813 ൽ കപാൻ മേഖല ഉൾപ്പെടെയുള്ള ചരിത്രപരമായ സ്യൂനിക് പ്രദേശം 1804-13-ലെ റുസ്സോ-പേർഷ്യൻ യുദ്ധത്തിന്റേയും തുടർന്നു് റഷ്യയും ഖജർ പേർഷ്യയും തമ്മിലുണ്ടാക്കി ഒപ്പുവച്ച ഗുലിസ്ഥാൻ ഉടമ്പടിയുടേയും ഭാഗമായി ഔദ്യോഗികയമായി റഷ്യൻ സാമ്രാജ്യത്തിന്റെ ഭാഗമായിത്തീർന്നു. 1828-30-കളിൽ, ഖോയ്, സാൽമാാസ്റ്റ് തുടങ്ങിയ ഇറാനിയൻ നഗരങ്ങളിൽ നിന്നും നിരവധി അർമേനിയൻ കുടുംബങ്ങൾ ഈ മേഖലയിലേയ്ക്കു കുടിയേറിപ്പാർത്തിരുന്നു. 1868-ൽ ഇത് റഷ്യൻ സാമ്രാജ്യത്തിലെ എലിസബത്ത്പോൾ ഗവർണറേറ്റിനുള്ളിലെ സാൻഗെസുർസ്കി ഉയെസ്ഡിന്റെ ഭാഗമായി. പല ഗ്രാമങ്ങളുടെയും ലയനത്തോടെ കപാൻ കൂടുതൽ വികസിപ്പിക്കപ്പെടുകയും പത്തൊൻപതാം നൂറ്റാണ്ടിന്റെ അവസാന പാദത്തിൽ ഈ മേഖലയിലെ ഒരു പ്രധാന നാഗരിക സമൂഹമായി വിപുലീകരിക്കപ്പെടുകയും ചെയ്തു.
ആധുനിക ചരിത്രം
ഒന്നാം ലോകമഹായുദ്ധത്തിനു ശേഷം, 1918-നും 1920-നുമിടയിലുള്ള കാലത്ത് കപാൻ അല്പായുസ്സായ അർമേനിയ സ്വതന്ത്ര റിപ്പബ്ലിക്കിന്റെ ഭാഗമായി മാറി.
അവലംബം
വർഗ്ഗം:അർമേനിയയിലെ നഗരങ്ങൾ
സ്വർഗ്ഗാരോഹണപർവ്വം
യുധിഷ്ഠിരന്റെ സ്വർഗ്ഗത്തിലേക്കുള്ള പ്രവേശനവും, തുടർന്നുണ്ടാകുന്ന അദ്ദേഹത്തിൻറെ അനുഭവങ്ങളും ഈ പർവ്വത്തിൽ പ്രതിപാദിച്ചിരിക്കുന്നു.
സ്വർഗ്ഗത്തിലെത്തിയ യുധിഷ്ഠിരൻ ആദ്യമായി കാണുന്നത് സ്വർഗ്ഗസ്ഥനായ ദുര്യോധനനെയാണ്. ഇതുകണ്ട് അദ്ദേഹത്തിനു അതിശയവും കോപവും ഉണ്ടാകുന്നു. തുടർന്ന് നാരദൻ " ക്ഷത്രിയധർമ്മം മുറപോലെ അനുഷ്ട്ടിച്ചാണ് ദുര്യോധനൻ സ്വർഗ്ഗത്തിലെത്തിയതെന്നും കൂടാതെ സ്വർഗ്ഗത്തിൽ വൈരത്തിന് സ്ഥാനമില്ലെന്നും, ഭൂമിയിലെ ദേഹം ഇനിയും ഉപേക്ഷിക്കാത്തത് കൊണ്ടാണ് ഇതുണ്ടാകുന്നതെന്നും "- യുധിഷ്ഠിരനെ അറിയിക്കുന്നു. യുധിഷ്ഠിരൻ ഉടലോടെയാണ് സ്വർഗ്ഗത്തിലെത്തിയത്.
അതിനു ശേഷം യുധിഷ്ഠിരൻ ഒരു " മായാനരകം " കണ്ടു ഭയപ്പെടുന്നു. അതിനു കാരണമായി പറയുന്നത്, അദ്ദേഹം മുൻപൊരിക്കൽ അശ്വത്ഥാമാവ് മരിച്ചെന്നു ദ്രോണരോട് നുണ പറഞ്ഞതാണ്.
അതിനു ശേഷം അദ്ദേഹം ആകാശഗംഗയിൽ സ്നാനം ചെയ്യുകയും, അദ്ദേഹത്തിൻറെ മാനുഷദേഹവും മാനുഷബുദ്ധിയും നഷ്ട്ടമാവുകയും ചെയ്തു. അതോടെ ദുര്യോധനനോട് തോന്നിയ വൈരവും തീർന്നുപോയി.
തുടർന്ന് യുധിഷ്ഠിരൻ മഹത്തായ സ്വർഗ്ഗത്തിലേക്ക് യാത്രയായി. അവിടെ അദ്ദേഹം മരിച്ചുപോയ തന്റെ എല്ലാ ബന്ധുക്കളെയും കാണുന്നു. തന്റെ സഹോദരങ്ങളും കർണ്ണനും ഗുരുജനങ്ങളും എല്ലാം അദ്ദേഹത്തെ വരവേറ്റു. എല്ലാരോടുമോപ്പം യുധിഷ്ഠിരൻ സ്വർഗ്ഗത്തിൽ വസിച്ചു.
അവലംബം
വർഗ്ഗം:മഹാഭാരതത്തിലെ പർവ്വങ്ങൾ
അലക്സ ഇന്റർനെറ്റ്
അമേരിക്കയിലെ കാലിഫോർണിയ ആസ്ഥാനമാക്കി പ്രവർത്തിക്കുന്ന ഇന്റർനെറ്റ് ഡാറ്റ ലഭ്യമാക്കുന്ന ഒരു കമ്പനി ആണ് അലക്സ. ആമസോൺ.കോം എന്ന കമ്പനി യുടെ അനുബന്ധമായിട്ടാണ് ഇപ്പോൾ പ്രവർത്തിക്കുന്നത്. 1996 ൽ ഒരു സ്വതന്ത്ര കമ്പനി ആയി ആരംഭിച്ച ഇത് 1999 ൽ ആമസോൺ.കോം ഏറ്റെടുത്തു. വെബ്‌ ബ്രൌസറുകളിൽ ഇൻസ്ടാൾ ചെയ്യാവുന്ന ഒരു പ്ലഗിൻ ഉപയോഗിച്ച് ഉപഭോക്താക്കൾ ഏതൊക്കെ വെബ്സൈറ്റുകൾ സന്ദർശിക്കുന്നു, അവിടെ എത്ര സമയം ചെലവഴിക്കുന്നു എന്നിവ നിരീക്ഷിച്ചു അലക്സ വിവരങ്ങൾ ശേഖരിക്കുകയും അവ വാണിജ്യ ആവശ്യങ്ങൾക്ക് ഉപയോഗിക്കുകയും ചെയ്യുന്നു. ഈ വിവരങ്ങൾ ഉപയോഗിച്ച് ലോകത്തിലെ വെബ്സൈറ്റുകളെ റാങ്കിംഗ് നടത്തുകയും അത് അലക്സ വെബ്സൈറ്റ് വഴി പ്രസിദ്ധപ്പെടുത്തുകയും ചെയ്യുന്നു.
ചരിത്രവും പ്രവർത്തനവും
1996 ൽ അമേരിക്കയിൽ ബ്രൂസ്റെർ കാൽ, ബ്രൂസ് ജില്ലൈറ്റ് എന്നിവർ ചേർന്നാണ് അലക്സ സ്ഥാപിച്ചത്. പുരാതനകാലത്തെ വിജ്ഞാനശേഖരം ആയിരുന്ന അലക്സാണ്ട്രിയ യിലെ ഗ്രന്ഥശാലയെ സ്മരിച്ചു കൊണ്ടാണ് കമ്പനിക്ക് അലക്സ എന്ന് നാമകരണം ചെയ്തത്. ഇന്റർനെറ്റ് ഉപഭോക്താക്കളുടെ ഇന്റർനെറ്റ്‌ ഉപയോഗത്തിന്റെ സ്ഥിതിവിവരക്കണക്കുകൾ ശേഖരിച്ചു ക്രോഡീകരിക്കുകയും അതുപയോഗിച്ച് വെബ്സൈറ്റുകളുടെ ഒരു റാങ്കിംഗ് നടത്തുകയും ചെയ്യുക എന്നതാണ് കമ്പനിയുടെ പ്രധാന പ്രവർത്തന മേഖല. സ്ഥിതിവിവരക്കണക്കുകൾ ശേഖരിക്കുന്നതിനായി അലക്സ ഒരു പ്ലഗിൻ ആണ് ഉപയോഗിക്കുന്നത്. ഇത് ഉപഭോക്താക്കളുടെ ബ്രൌസറിൽ ഇൻസ്റ്റോൾ ചെയ്യുന്നു. ഉപഭോക്താവ്‌ വിവിധ ആവശ്യങ്ങൾക്കായി സന്ദർശിക്കുന്ന സൈറ്റുകളും, അതിൽ ചെലവഴിക്കുന്ന സമയവും, തുടങ്ങി വിവിധ വിവരങ്ങൾ ശേഖരിക്കുകയും അത് അലക്സയുടെ സെർവറിലേക്ക് അപ് ലോഡ് ചെയ്യുകയും ചെയ്യുന്നു. സെർവർ ഈ വിവരങ്ങൾ ഉപയോഗിച്ച് വിവിധങ്ങളായ നിഗമനങ്ങൾ നടത്തി അലക്സ വെബ് സൈറ്റ് വഴി പ്രസിദ്ധീകരിക്കുന്നു. മെയ് 1 2022 മുതൽ അലക്സ സേവനം നിർത്തലാക്കി.
അലക്സ റാങ്കിംഗ്
വെബ് സൈറ്റുകളെ അവയുടെ ട്രാഫിക്കിന്റെ അടിസ്ഥാനത്തിൽ അലക്സ റാങ്ക് ചെയ്തിട്ടുണ്ട്. വിവിധ വെബ്‌ സൈടുകളിൽ ഉപഭോക്താക്കളുടെ താല്പര്യം സൂചിപ്പിക്കുന്ന ഒരു മാനദണ്ഡം ആയി ഇത് ഇപ്പോൾ വ്യാപകമായി പരിഗണിക്കപെടുന്നു.
അലക്സ റാങ്കിംഗ് - ഗുണങ്ങളും ദോഷങ്ങളും
അലക്സ വെബ് സൈറ്റുകൾക്ക് റാങ്കിംഗ് നല്കാൻ ഉപയോഗിക്കുന്ന രീതികളെ കുറിച്ച് രണ്ടു പക്ഷം നിലനിൽക്കുന്നുണ്ട്. വളരെ ചെറിയ ഒരു ശതമാനം ഉപഭോക്താക്കൾ മാത്രം ആണ് അലക്സ പ്ലഗിൻ ഉപയോഗിക്കുന്നത്. അതിനാൽ തന്നെ അവരുടെ ഇന്റർനെറ്റ്‌ ഉപയോഗത്തിന്റെ ഒരു പരിച്ഛേദം മാത്രമാണ് റാങ്കിംഗിനായി പരിഗണിക്കുന്നത്. ആ ഉപഭോക്താക്കൾ മിക്കവാറും സാങ്കേതിക വിദഗ്ദ്ധരോ, സാങ്കേതിക മേഖലയിൽ പ്രവര്തിക്കുന്നവരോ ആയിരിക്കും.അതിനാൽ മുഴുവൻ ഇന്റർനെറ്റ്‌ ഉപഭോക്താക്കളുടെയും ഉപയോഗത്തിന്റെ ഒരു ചിത്രം അലക്സ റാങ്കിംഗ് നൽകുന്നില്ല.
അവലംബം
വർഗ്ഗം:കമ്പനികൾ
പ്രീനേറ്റൽ വിറ്റാമിനുകൾ
ലഘുചിത്രം| പ്രസവത്തിനു മുമ്പുള്ള വിറ്റാമിനുകൾ ഗർഭധാരണത്തിനു മുമ്പും പ്രസവസമയത്തും പ്രസവാനന്തര മുലയൂട്ടുന്ന സമയത്തും കഴിക്കാൻ ഉദ്ദേശിച്ചിട്ടുള്ള വിറ്റാമിൻ, മിനറൽ സപ്ലിമെന്റുകളാണ് പ്രീ നേറ്റൽ സപ്ലിമെന്റുകൾ എന്നും അറിയപ്പെടുന്ന പ്രീനേറ്റൽ വിറ്റാമിനുകൾ. ആരോഗ്യകരമായ ഭക്ഷണക്രമം മാറ്റിസ്ഥാപിക്കാൻ ഉദ്ദേശിച്ചുള്ളതല്ലെങ്കിലും, പ്രീനേറ്റൽ വിറ്റാമിനുകൾ ഗർഭാവസ്ഥയുടെ ആരോഗ്യകരമായ ഫലത്തിന് സഹായകരമാണെന്ന് അമേരിക്കൻ ഡയറ്ററ്റിക് അസോസിയേഷൻ ഉൾപ്പെടെയുള്ള വിവിധ ആരോഗ്യ സംഘടനകൾ അംഗീകരിച്ചിട്ടുണ്ട്. ഒരു സ്ത്രീ പ്രസവിക്കുന്ന പ്രായത്തിൽ പ്രവേശിച്ചുകഴിഞ്ഞാൽ, പ്രീനേറ്റൽ വിറ്റാമിനുകൾ എടുക്കുന്നത് ഉചിതമായിരിക്കും, എന്നിരുന്നാലും ഒരു വ്യക്തി ഗർഭിണിയല്ലെങ്കിൽ അല്ലെങ്കിൽ ഗർഭിണിയാകാൻ പദ്ധതിയിടുകയാണെങ്കിൽ, മയോ ക്ലിനിക്ക് ഈ സപ്ലിമെന്റുകൾ കഴിക്കാൻ ശുപാർശ ചെയ്യുന്നില്ല. പ്രസവത്തിനു മുമ്പുള്ള വിറ്റാമിനുകൾ മറ്റ് മൾട്ടിവിറ്റാമിനുകൾക്ക് സമാനമാണ്, ഇതിൽ അമ്മയുടെ ആവശ്യങ്ങൾക്ക് അനുയോജ്യമായ പ്രത്യേക പോഷകങ്ങൾ വ്യത്യസ്ത അളവിൽ അടങ്ങിയിരിക്കുന്നു.
കസ്റ്റമൈസേഷൻ
ഫോളിക് ആസിഡ്, കാൽസ്യം,, ഇരുമ്പ് തുടങ്ങിയ വിറ്റാമിനുകളും ധാതുക്കളും ഉയർന്ന സാന്ദ്രതയിലാണ് ഉള്ളത്, അതേസമയം വിറ്റാമിൻ എ പോലുള്ള പോഷകങ്ങൾ ഗര്ഭപിണ്ഡത്തിന്റെ വികാസത്തിൽ ഈ സംയുക്തങ്ങൾ വഹിക്കുന്ന പങ്കിനെക്കുറിച്ചുള്ള നിലവിലെ ധാരണയെ പ്രതിഫലിപ്പിക്കുന്നു.
ഇത്തരം സപ്ലിമെൻ്റുകളിലെ ഫോളിക് ആസിഡ് അല്ലെങ്കിൽ ഫോളേറ്റുകളുടെ വർദ്ധിച്ച അളവ്, സ്ത്രീകൾ സാധാരണ കഴിക്കുന്ന ഭക്ഷണങ്ങളിലൂടെ ഫോളേറ്റ് കഴിക്കുന്നതിനുപുറമെ, "400 μg സിന്തറ്റിക് ഫോളിക് ആസിഡ് പ്രതിദിനം കഴിക്കണം" എന്ന അമേരിക്കൻ ഡയറ്ററ്റിക് അസോസിയേഷൻ നിർദ്ദേശവുമായി ബന്ധപ്പെട്ടിരിക്കുന്നു. ഗർഭധാരണത്തിന് മുമ്പ് ആവശ്യമായ അളവിൽ ഫോളിക് ആസിഡ് കഴിക്കുന്നത് ന്യൂറൽ ട്യൂബ് വൈകല്യങ്ങൾ 70% വരെ കുറയ്ക്കുകയോ തടയുകയോ ചെയ്യും. ഗർഭധാരണത്തിന് മുമ്പ് ഫോളിക് ആസിഡ് ആരംഭിക്കാനുള്ള ശുപാർശ 41 പഠനങ്ങളുടെ മെറ്റാ അനാലിസിസ് പിന്തുണയ്ക്കുന്നു, ഗർഭധാരണത്തിനു ശേഷവും ഇത് പ്രയോജനകരമാണ്. പലപ്പോഴും പ്രസവത്തിനു മുമ്പുള്ള സപ്ലിമെൻ്റു കളിൽ വിറ്റാമിനുകളുടെ അളവ് കുറവാണ്, ഉയർന്ന അളവിൽ (വിറ്റാമിൻ എ പോലുള്ളവ) കഴിക്കുമ്പോൾ അവ ഗര്ഭപിണ്ഡത്തിന് ഹാനികരമായേക്കാം എന്നതാവാം കാരണം.
ഒമേഗ-3 ഫാറ്റി ആസിഡ്, ഡോകോസഹെക്സെനോയിക് ആസിഡ് (ഡിഎച്ച്എ) ഫോർമുലയിലെ ഒരു ഘടകമായോ അല്ലെങ്കിൽ ഒരു കോംപ്ലിമെന്ററി സോഫ്റ്റ്ജെൽ എന്ന നിലയിലോ പല നിർമ്മാതാക്കളും അവരുടെ ഉൽപ്പന്നത്തിൽ ഉൾപ്പെടുത്തിയിട്ടുണ്ട്. നാഡീവ്യൂഹത്തിന്റെ വികാസത്തെ പിന്തുണയ്ക്കുന്നതിനായി പല സൂത്രവാക്യങ്ങളിലും വ്യക്തമായി പറഞ്ഞിട്ടുണ്ടെങ്കിലും, ഒമേഗ -3 ഫാറ്റി ആസിഡുകൾ കോശ സ്തരങ്ങൾ നിർമ്മിക്കുന്ന ഫോസ്ഫോളിപ്പിഡ് ബൈലെയർ സൃഷ്ടിക്കാൻ അമ്മയും ഗര്ഭപിണ്ഡവും ഉപയോഗിക്കുന്നു.
എൽ-അർജിനൈനിന് ഗർഭാശയ വളർച്ചാ നിയന്ത്രണം കുറയ്ക്കുന്നതിനുള്ള പ്രയോജനത്തിന്റെ താൽക്കാലിക തെളിവുകളുണ്ട്.
പാർശ്വ ഫലങ്ങൾ
പല സ്ത്രീകൾക്കും പ്രസവത്തിനു മുമ്പുള്ള പ്രീനേറ്റൽ വിറ്റാമിനുകൾ സഹിക്കാൻ പ്രയാസമാണ് അല്ലെങ്കിൽ ഉയർന്ന ഇരുമ്പിന്റെ അംശത്തിന്റെ ഫലമായി മലബന്ധം അനുഭവപ്പെടുന്നു. ഇത്തരം വെല്ലുവിളികൾ കാരണം, ഗർഭിണികളുടെ ആവശ്യങ്ങളും സഹിഷ്ണുതയും നിറവേറ്റുന്നതിനായി ഗർഭകാലത്തെ വിറ്റാമിൻ വ്യവസായം ധാരാളം ഡോസേജ് രൂപങ്ങൾ വികസിപ്പിച്ചെടുത്തിട്ടുണ്ട്. പ്രസവത്തിനു മുമ്പുള്ള വിറ്റാമിന്റെ ഏറ്റവും സാധാരണമായ രൂപം കംപ്രസ് ചെയ്ത ടാബ്‌ലെറ്റാണ്, ഇത് എല്ലാ ചാനലുകളിലൂടെയും വിവിധ ഗുണനിലവാര തലങ്ങളിൽ ലഭ്യമാണ്. വിഭാഗത്തിലെ മറ്റ് രീതികളിൽ ദ്രാവകങ്ങൾ, പ്രിനാറ്റൽ വിറ്റാമിൻ സോഫ്റ്റ് ച്യൂവുകൾ, വിറ്റാമിൻ ച്യൂവബിൾസ്, കൂടാതെ ജെല്ലിഡ് പ്രെനാറ്റൽ വിറ്റാമിനുകൾ എന്നിങ്ങനെ വിവിധ ഡോസേജ് രൂപങ്ങളിൽ ഉൽപ്പന്നങ്ങൾ വാഗ്ദാനം ചെയ്യുന്നു.
ലഭ്യത
പ്രസവത്തിനു മുമ്പു നൽകേണ്ട വിറ്റാമിനുകൾ റീട്ടെയിൽ സ്റ്റോറുകളിലും മെഡിക്കൽ പ്രൊഫഷണലുകളുടെ കുറിപ്പടി വഴിയും ലഭ്യമാണ്. കുറിപ്പടി വിറ്റാമിനുകൾക്ക് പലപ്പോഴും ഇൻഷുറൻസ് പരിരക്ഷയുണ്ട്. ഫോളിക് ആസിഡിന്റെ അളവ് 1 മില്ലിഗ്രാമിൽ കൂടുതൽ കുറിപ്പടിയിലൂടെ മാത്രമാണ് ലഭ്യമാകുക. ഈ ഡോസ് നേടുന്നതിന് ആവശ്യമായ നോൺ-പ്രിനാറ്റൽ വിറ്റാമിനുകളുടെ അളവിൽ വിറ്റാമിൻ എ വളരെയധികം ഉണ്ടാകുകയും ഗര്ഭപിണ്ഡത്തിന്റെ വിഷാംശത്തിലേക്ക് നയിക്കുകയും ചെയ്യും.
അവലംബം
വർഗ്ഗം:ജീവകങ്ങൾ
നാഷണൽ (ബ്രാന്റ്)
നാഷണൽ (National (ナショナル) ഗൃഹോപകരണങ്ങൾ, വ്യക്തിഗത ഉപകരണങ്ങൾ, വ്യാവസായിക ഉപകരണങ്ങൾ എന്നിവ വിൽക്കാൻ പാനസോണിക് കോർപ്പറേഷൻ (മുമ്പ് മാറ്റ്സുഷിത ഇലക്ട്രിക് ഇൻഡസ്ട്രിയൽ കമ്പനി, ലിമിറ്റഡ്) ഉപയോഗിച്ചിരുന്ന ഒരു ബ്രാൻഡ് നാമമായിരുന്നു. നാഷണൽ സെമി കണ്ടക്ടർ, നാഷണൽ കാർ റെന്റൽ എന്നിവയ്ക്ക്  പാനസോണിക്കുമോയോ അല്ലെങ്കിൽ "നാഷണൽ" എന്ന ബ്രാൻഡുമായോ യാതൊരു ബന്ധവുമില്ല.
ചരിത്രം
ഇന്നത്തെ പാനസോണിക് കമ്പനി ഈ പേരിൽ വീട്ടുപകരണങ്ങൾ നിർമ്മിക്കുന്നതിനുമുമ്പ്, ജപ്പാനിലെ മുഴുവൻ ആളുകളും ഉപയോഗിക്കുന്ന ഒരു ഉൽപ്പന്നമാകുമെന്ന പ്രതീക്ഷയിൽ ബാറ്ററിയിൽ പ്രവർത്തിക്കുന്ന സൈക്കിൾ ലാമ്പുകൾ വിൽക്കുന്നതിനായി നാഷണൽ എന്ന വ്യാപാരനാമം ആദ്യമായി ഉപയോഗിച്ചത് കൊനോസ്യൂക്ക് മത്സുഷിതയുടെ ഇലക്ട്രിക് സ്ഥാപനമായിരുന്നു. ഓഡിയോ, വീഡിയോ ഉപകരണങ്ങൾ ഉൾപ്പെടെ മിക്ക മാത്സുഷിത ഉൽപന്നങ്ങളുടെയും ഒരു മുൻനിര ബ്രാൻഡായിരുന്ന നാഷണൽ 1988 -ൽ പാനസോണിക് എന്ന പേരിന്റെ ലോകമെമ്പാടുമുള്ള വിജയത്തിന് ശേഷം നാഷണൽ-പാനാസോണിക് ആയി സംയോജിപ്പിക്കപ്പെട്ടു.
1980 -ന് ശേഷം യൂറോപ്പിലും 1988 -ൽ ഓസ്ട്രേലിയയിലും ന്യൂസീലൻഡിലും മാറ്റ്സുഷിത "നാഷണൽ" എന്ന ബ്രാൻഡിന്റെ ഉപയോഗം നിർത്തുകയും പാനസോണിക്, ടെക്നിക്സ് എന്നീ ബ്രാൻഡുകൾക്ക് കീഴിൽ മാത്രമായി ഓഡിയോവിഷ്വൽ ഉൽപ്പന്നങ്ങൾ വിറ്റഴിക്കുകയും ചെയ്തു. നാഷണൽ ഇലക്ട്രോണിക്സ് എന്ന കമ്പനി ഇതിനകം ഈ വ്യാപാര നാമം ഉപയോഗിച്ചിരുന്നതുകാരണം, അമേരിക്കൻ ഐക്യനാടുകളിൽ മാറ്റ്സുഷിത ഒരിക്കലും തങ്ങളുടെ നാഷണൽ എന്ന ബ്രാന്റ് നാമം നാമം ഉപയോഗിച്ചിട്ടില്ല. റൈസ് കുക്കറുകൾ, മീറ്റ് ഗ്രൈൻഡറുകൾ, ഏതാനും ചെറിയ അടുക്കള ഉപകരണങ്ങൾ എന്നിവയിൽ ഈ ബ്രാൻഡ് നാമം 2003 ൽ ഒരു ഹ്രസ്വകാലത്തേയ്ക്ക് പ്രത്യക്ഷപ്പെട്ടു. കൂടാതെ, പല ഏഷ്യൻ-അമേരിക്കൻ വിപണികളിലും നാഷണൽ ബ്രാൻഡിലുള്ള റൈസ് കുക്കറുകൾ വിൽക്കാൻ ഇറക്കുമതി നടത്തുകയും ചെയ്തിരുന്നു.
റൈസ് കുക്കറുകൾ പോലുള്ള ഗാർഹിക ഉപകരണങ്ങളുടെ പ്രശസ്ത നിർമ്മാതാവെന്ന നിലയിൽ ഏഷ്യയിലുടനീളം നാഷണൽ എന്ന വ്യാപാര നാമം അറിയപ്പെട്ടിരുന്നു. 2004 ൽ, "നാഷണൽ" എന്ന വ്യാപാരനാമം അത് ഉപയോഗിച്ചിരുന്ന അവസാന വിപണിയായിരുന്ന ഏഷ്യയിൽ ക്രമേണ നിർത്തലാക്കുകയും പാനസോണിക് എന്ന ആഗോള ബ്രാൻഡിന് കീഴിൽ തങ്ങളുടെ എല്ലാ ബിസിനസ്സുകളും കൂടുതൽ അംഗീകാരം നേടുന്നതിനും ഏകീകരിക്കുന്നതിനും കമ്പനി തീരുമാനിച്ചതിന് ശേഷം മിക്ക ഉൽപ്പന്നങ്ങളും പാനാസോണിക് എന്ന ബ്രാൻഡിന് കീഴിൽ പുനർനാമകരണം ചെയ്യപ്പെട്ടു.
അവലംബം
വർഗ്ഗം:ജപ്പാനീസ് ബ്രാൻഡുകൾ
ആലീസ് സ്റ്റോൺ ബ്ലാക്ക്വെൽ
ആദ്യകാല ജീവിതവും വിദ്യാഭ്യാസവും
ന്യൂജേഴ്‌സിയിലെ ഈസ്റ്റ് ഓറഞ്ചിൽ ഹെൻ‌റി ബ്രൗൺ ബ്ലാക്ക്‌വെലിൻറെയും ലൂസി സ്റ്റോണിന്റെയും മകളായി ബ്ലാക്ക്വെൽ ജനിച്ചു. അമേരിക്കയിലെ ആദ്യത്തെ വനിതാ വൈദ്യനായ എലിസബത്ത് ബ്ലാക്ക്വെല്ലിന്റെ മരുമകൾ കൂടിയായിരുന്നു അവർ. അമ്മ സൂസൻ ബി. ആന്റണി അവരെ വനിതാ അവകാശ പ്രസ്ഥാനത്തിൽ പരിചയപ്പെടുത്തി. മസാച്യുസെറ്റ്സിൽ കോളേജ് ബിരുദം നേടിയ ആദ്യ വനിതയായ അവർ വിവാഹിതയായ ശേഷം സ്വന്തം പേരിന്റെ ആദ്യഭാഗം നിലനിർത്തിയിരുന്നു. സ്ത്രീകളുടെ അവകാശങ്ങളെക്കുറിച്ച് മുഴുവൻ സമയവും അവർ സംസാരിച്ചിരുന്നു.
ഡോർചെസ്റ്ററിലെ ഹാരിസ് ഗ്രാമർ സ്കൂൾ, ബോസ്റ്റണിലെ ചൗൻസി സ്കൂൾ, ആൻഡോവറിലെ അബോട്ട് അക്കാദമി എന്നിവിടങ്ങളിലാണ് ബ്ലാക്ക്വെൽ വിദ്യാഭ്യാസം നേടിയത്. ബോസ്റ്റൺ യൂണിവേഴ്സിറ്റിയിൽ ചേർന്ന അവർ അവിടെ ക്ലാസ്സിന്റെ പ്രസിഡന്റായിരുന്നു. 1881 ൽ 24 ആം വയസ്സിൽ ബിരുദം നേടി. ഫൈ ബീറ്റ കപ്പ സൊസൈറ്റിയിൽ അംഗമായിരുന്നു.
പുറംകണ്ണികൾ
വർഗ്ഗം:1857-ൽ ജനിച്ചവർ വർഗ്ഗം:1950-ൽ മരിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ
മോണോക്രോടാലിൻ
പൈറോലിസിഡിൻ ആൽക്കലോയിഡുകളുടെ ഗ്രൂപ്പിൽപ്പെടുന്ന ഒരു ആൽക്കലോയിഡാണ് മോണോക്രോടാലിൻ. ഇത് സസ്യജന്യമാണ്. ഇതൊരു വിഷപദാർത്ഥം കൂടിയാണ്. കന്നുകാലികളെപ്പോലുള്ള വളർത്തു മൃഗങ്ങൾക്ക് ഇത് ഹാനികരമാണ്. ലഘുചിത്രം| ക്രോട്ടാലേറിയ സ്പെക്ടബിലിസ്
കിലുകിലുക്കി പോലുള്ള ക്രോട്ടലേറിയ ഇനത്തിൽപ്പെട്ട ചെടിയുടെ ഇലകളിലും തണ്ടിലും മറ്റും മോണോ ക്രോട്ടാലിൻ അടങ്ങിയിട്ടുണ്ട്. കരിനീലക്കടുവ ശലഭത്തിന്റെ ആൺപൂമ്പാറ്റകളിൽ ഫിറോമോൺ ഉൽപാദിപ്പിക്കാൻ ആവശ്യമായ ഘടകമായ  പൈറോളിസിഡിൻ ആൽക്കലോയി‍‍ഡ് ഗണത്തിൽപ്പെട്ടതാണ് മോണോ ക്രോട്ടാലിൻ എന്ന പദാർഥം. ഈ ചെടിയിൽ നിന്നും ലഭിക്കുന്ന മോണോക്രോടാലിൻ അവയുടെ ശരീരത്തിൽ ശേഖരിക്കുകയും ചെയ്യുന്നു. ചെടിയുടെ ഉണങ്ങിയ ഇലകളിൽനിന്നും മുറിവുകളിൽനിന്നും ഊറി വരുന്ന ദ്രാവകത്തിലും ഈ ആൽക്കലോയി‍‍ഡ് അടങ്ങിയിട്ടുണ്ട്.
വാട്സ്ആപ്പ്
വിവിധ പ്ലാറ്റുഫോമുകളിൽ പ്രവർത്തിക്കുന്ന സ്മാർട്ട്‌ഫോണുകളിൽ ഉപയോഗിക്കാവുന്ന ആശയ വിനിമയ സംവിധാനം ആണ് വാട്സ്ആപ്പ്. ഇന്റർനെറ്റ്‌ ബന്ധം ഉപയോഗിച്ചാണ്‌ വാട്സ്ആപ്പ് പ്രവർത്തിക്കുന്നത്. ലേഖനസന്ദേശം കൂടാതെ ഉപയോക്താവിന്റെ ചിത്രങ്ങളും ദൃശ്യങ്ങളും ശബ്ദ സന്ദേശങ്ങളും അവരുടെ സ്ഥാനമുൾപ്പെടെ അയയ്ക്കാനാവും എന്നതാണ് മറ്റൊരു സവിശേഷത. ഗൂഗിൾ ആൻഡ്രോയ്ഡ്, ബ്ലാക്ക്ബെറി, ആപ്പിൾ,എന്നിവയുടെ ഓപ്പറേറ്റിങ്ങ് സിസ്റ്റം, സിംബിയൻ, നോക്കിയയുടെ ചില ഫോണുകൾ, വിൻഡോസ് ഫോൺ തുടങ്ങിയവയിൽ ഇതു പ്രവർത്തിക്കും. വാട്ട്‌സ്ആപ്പിന്റെ ക്ലയന്റ് ആപ്ലിക്കേഷൻ മൊബൈൽ ഉപകരണങ്ങളിൽ പ്രവർത്തിക്കുന്നു, എന്നാൽ ഡെസ്‌ക്‌ടോപ്പ് കമ്പ്യൂട്ടറുകളിൽ നിന്നും ആക്‌സസ്സുചെയ്യാനാകും, ഡെസ്‌ക്‌ടോപ്പ് അപ്ലിക്കേഷൻ ഉപയോഗിക്കുമ്പോൾ ഉപയോക്താവിന്റെ മൊബൈൽ ഉപകരണം ഇന്റർനെറ്റുമായി കണക്റ്റുചെയ്‌തിരിക്കണം. ഈ സേവനത്തിന് വേണ്ടി രജിസ്റ്റർ ചെയ്യുന്നതിന് ഉപയോക്താക്കൾ മൊബൈൽ നമ്പർ നൽകേണ്ടതുണ്ട്. സ്റ്റാൻഡേർഡ് വാട്ട്‌സ്ആപ്പ് ക്ലയന്റ് ഉപയോഗിക്കുന്ന ഉപഭോക്താക്കളുമായി ആശയവിനിമയം നടത്താൻ കമ്പനികളെ അനുവദിക്കുന്നതിനായി വാട്ട്‌സ്ആപ്പ് ബിസിനസ് എന്ന് വിളിക്കുന്ന ചെറുകിട ബിസിനസ്സ് ഉടമകളെ ലക്ഷ്യം വച്ചുള്ള ഒരു ഒറ്റപ്പെട്ട ബിസിനസ് അപ്ലിക്കേഷൻ 2018 ജനുവരിയിൽ പുറത്തിറക്കി. കാലിഫോർണിയയിലെ മൗണ്ടൻ വ്യൂവിലെ വാട്സ്ആപ്പ് ഇങ്ക്.(WhatsApp Inc.) ആണ് ക്ലയന്റ് ആപ്ലിക്കേഷൻ സൃഷ്ടിച്ചത്, ഇത് ഏകദേശം 19.3 ബില്യൺ യുഎസ് ഡോളറിന് 2014 ഫെബ്രുവരിയിൽ ഫേസ്ബുക്ക് ഏറ്റെടുത്തു. 2015-ഓടെ ഇത് ലോകത്തിലെ ഏറ്റവും ജനപ്രിയമായ സന്ദേശമയയ്‌ക്കൽ ആപ്ലിക്കേഷനായി മാറി, കൂടാതെ 2020 ഫെബ്രുവരിയോടെ ലോകമെമ്പാടും 2 ബില്ല്യണിലധികം ഉപയോക്താക്കളുണ്ടായിരുന്നു. 2016 ആയപ്പോഴേക്കും ലാറ്റിനമേരിക്ക, ഇന്ത്യൻ ഉപഭൂഖണ്ഡം, യൂറോപ്പിന്റെയും ആഫ്രിക്കയുടെയും വലിയ ഭാഗങ്ങൾ എന്നിവയുൾപ്പെടെയുള്ള പ്രദേശങ്ങളിൽ ഇന്റർനെറ്റ് ആശയവിനിമയത്തിന്റെ പ്രാഥമിക മാർഗമായി ഇത് മാറി.
2009–2014
യാഹൂവിന്റെ മുൻ ജീവനക്കാരായ ബ്രയാൻ ആക്ടണും ജാൻ കോമും ചേർന്നാണ് വാട്ട്‌സ്ആപ്പ് സ്ഥാപിച്ചത്.
2009 ജനുവരിയിൽ, കോം(Koum) ഒരു ഐഫോൺ വാങ്ങിയതിനുശേഷം, അദ്ദേഹവും ആക്റ്റനും, ആപ്പിൾ ആപ്പ് സ്റ്റോർ സൃഷ്ടിച്ച പുതുതായി വികസിച്ചുകൊണ്ടിരിക്കുന്ന മൾട്ടി മില്യൺ ഡോളർ ആപ്പ് വ്യവസായമായി അവർ മുൻകൂട്ടി കണ്ടതിലേക്ക് കുതിക്കാൻ താൽപ്പര്യപ്പെട്ടു, കോം ഒരു ആപ്പ് നൽകാനുള്ള ഒരു ആശയം കൊണ്ടുവന്നു. നിങ്ങളുടെ അഡ്രസ്സ് ബുക്കിൽ ലിസ്‌റ്റ് ചെയ്‌തിരിക്കുന്ന ആളുകളെ കുറിച്ചുള്ള വിവരങ്ങൾ: അത് ഓരോ വ്യക്തിക്കും സ്റ്റാറ്റസുകൾ കാണിക്കും, ഉദാഹരണത്തിന്: "നിങ്ങൾ ഒരു കോളിലായിരുന്നെങ്കിൽ, നിങ്ങളുടെ ബാറ്ററി കുറവായിരുന്നു എന്ന സാറ്റസ്സ്, അല്ലെങ്കിൽ നിങ്ങൾ ജിമ്മിൽ ആയിരുന്നെങ്കിൽ മുതലായവ" വെസ്റ്റ് സാൻ ജോസിലെ കോമിന്റെ റഷ്യൻ സുഹൃത്ത് അലക്സ് ഫിഷ്മാന്റെ വീട്ടിൽ വച്ചാണ് അവരുടെ ചർച്ചകൾ പലപ്പോഴും നടന്നിരുന്നത്. ആശയം മുന്നോട്ട് കൊണ്ടുപോകാൻ, അവർക്ക് ഒരു ഐഫോൺ ഡെവലപ്പർ ആവശ്യമാണെന്ന് അവർ മനസ്സിലാക്കി. ഫിഷ്മാൻ RentACoder.com സന്ദർശിച്ചു, റഷ്യൻ ഡെവലപ്പർ ഇഗോർ സോളോമെനിക്കോവിനെ കണ്ടെത്തി, അദ്ദേഹത്തെ കോമിന് പരിചയപ്പെടുത്തി.
അവലംബം
വർഗ്ഗം:അമേരിക്കൻ സോഫ്റ്റ്‌വെയർ കമ്പനികൾ വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ വർഗ്ഗം:സോഫ്റ്റ്‌വെയർ വർഗ്ഗം:മൊബൈൽ സോഫ്റ്റ് വെയറുകൾ വർഗ്ഗം:സോഷ്യൽ നെറ്റ്വർക്കിംഗ് വെബ്‌സൈറ്റുകൾ വർഗ്ഗം:സാമൂഹ്യമാധ്യമങ്ങൾ
എം. പാട്രിക് കരോൾ
'''എം. പാട്രിക് കരോൾ''' (ജനനം സെപ്റ്റംബർ 19, 1979) ഒരു അമേരിക്കൻ വ്യവസായിയാണ്. കാരോൾ ഗ്രൂപ്പിന്റെ സ്ഥാപകനും സിഇഒയുമാണ് അദ്ദേഹം. ഇറ്റലി യിൽ നിന്നുള്ള ചരിത്ര ഫുട്ബോൾ ടീമായ S.P.A.L. എന്നറിയപ്പെടുന്ന Società Polisportiva Ars et Labor ന്റെ സംയുക്ത ഉടമ കൂടിയാണ് കരോൾ.
ജീവിത രേഖ
1971 സെപ്റ്റംബർ 19-ന് വെർജീനിയ യിലെ റിച്ച്മണ്ടിൽ ജനിച്ച എം. പാട്രിക് ഫ്ലോറിഡ യിലെ ടാമ്പയിലാണ് വളർന്നത്. ഹൈസ്കൂളിനുശേഷം അദ്ദേഹം അറ്റ്ലാന്റ യിലേക്ക് മാറി. അദ്ദേഹം 2014-ൽ കരോൾ ഗ്രൂപ്പ് സ്ഥാപിച്ചു. ജോർജിയയിലെ അറ്റ്ലാന്റയിലാണ് കമ്പനി. CARROLL-ന് $5 ബില്ല്യണിലധികം നിയന്ത്രിത ആസ്തികളുണ്ട്, കൂടാതെ യുണൈറ്റഡ് സ്റ്റേറ്റ്സിന്റെ കിഴക്കൻ തീരത്ത് 30,000-ത്തിലധികം വാണിജ്യ, പാർപ്പിട സ്വത്തുക്കളും ഉണ്ട്.
അവലംബം
വർഗ്ഗം:1979-ൽ ജനിച്ചവർ വർഗ്ഗം:സംരംഭകർ വർഗ്ഗം:സെപ്റ്റംബർ 19-ന് ജനിച്ചവർ
അക്ഷയ കാവ്യ
കെ.വി. തിരുമലേശ് രചിച്ച കന്നഡ കവിതാ സമാഹാരമാണ്അക്ഷയ കാവ്യ. 2015 ലെ കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:കവിതാസമാഹാരങ്ങൾ
കൊണ്ട
ഒരു തരം പഴയ കാല അളവുപാത്രമാണ് കൊണ്ട. നെയ്യ്, കള്ള് തുടങ്ങിയവ അളക്കാനാണ് ഇതുപയോഗിക്കുന്നത്. ഒരുകൊണ്ട നെയ്യ്, ഒരുകൊണ്ടക്കള്ള് എന്നിങ്ങനെ അളന്നിരുന്നു. ചുരക്ക കൊണ്ടുണ്ടാക്കുന്ന ഒരു തരം കുടുക്കയാണിത്.
അവലംബം
വർഗ്ഗം:അളവുപകരണങ്ങൾ
ബീഗം ഷാഹി മോസ്ക്
മുഗൾ ഭരണാധികാരിയായിരുന്ന ജഹാംഗീർ തന്റെ അമ്മയുടെ ബഹുമാനാർത്ഥം 1611 നും 1614 നും ഇടയിൽ പാകിസ്താനിലെ പഞ്ചാബിൽ ലാഹോറിലെ വാൾഡ് സിറ്റിയിൽ പണികഴിപ്പിച്ച പള്ളിയാണ് ബീഗം ഷാഹി മോസ്ക്. (Urdu: بیگم شاہی مسجد‎), officially മറിയാം സമാനി ബീഗം പള്ളി (Urdu: مریم زمانی بیگم کی مسجد‎), മുഗൾ കാലഘട്ടത്തിലെ അതിജീവിച്ച ലാഹോറിലെ ആദ്യകാലപള്ളിയ്ക്കുദാഹരണമാണിത്. ഏതാനും പതിറ്റാണ്ടുകൾക്ക് ശേഷം വലിയ വസിർഖാൻ മോസ്കിൻറെ നിർമ്മാണത്തിനെ ഈ പള്ളി സ്വാധീനിച്ചിരുന്നു.
അവലംബം
വർഗ്ഗം:മുഗൾ വാസ്തുകല വർഗ്ഗം:പഞ്ചാബ്, പാകിസ്താൻ വർഗ്ഗം:ഇസ്ലാമിക വാസ്തുകല
വിമലവനം
thumb|250px|കണ്ടൽകാട്.
എറണാകുളം ജില്ലയിൽ വല്ലാർപാടത്തിനടുത്തായി സ്ഥിതി ചെയ്യുന്ന കണ്ടൽക്കാടാണ് വിമലവനം. ജൈവവൈവിധ്യം നിറഞ്ഞ ഇവിടെ കാലാവസ്ഥാനുസൃതമായി നിരവധി ദേശാടനപ്പക്ഷികൾ സന്ദർശനം നടത്തുന്നു.
1986ൽ ഇവിടെയുണ്ടായ കാട്ടുതീയിൽ നിരവധി ജീവികൾക്ക് ജീവഹാനിയുണ്ടായിട്ടുണ്ട്.
അഡിഡാസ് ടെൽസ്റ്റാർ 18
റഷ്യയിൽ വച്ച് നടക്കുന്ന 2018-ലെ ഫിഫ ഫുട്‌ബോൾ ലോകകപ്പിലെ മത്സരങ്ങൾക്കുപയോഗിക്കുന്നതിനായി പുറത്തിറക്കിയ ഔദ്യോഗിക പന്താണ് അഡിഡാസ് ടെൽസ്റ്റാർ 18. 1970 മുതൽ ഫിഫ ഫുട്ബോൾ ലോകകപ്പിന്റെ പന്തുകൾ ഡിസൈൻ ചെയ്യുന്ന അഡിഡാസ് കമ്പനിയാണ് ടെൽസ്റ്റാർ 18-ന്റെ നിർമ്മാതാക്കൾ. ഫിഫയുടെ പാർട്ണർ കൂടിയാണ് അഡിഡാസ്. 1970-ലെ ലോകകപ്പിൽ ഉപയോഗിച്ച ടെൽസ്റ്റാർ എന്ന പന്തിന്റെ അടിസ്ഥാനമാക്കിക്കൊണ്ടാണ് ടെൽസ്റ്റാർ 18 ഡിസൈൻ ചെയ്തിരിക്കുന്നത്.
നാമകരണം
2017 നവംബർ 9-ന് മോസ്കോയിൽ നടന്ന മുൻ ലോകകപ്പ് ജേതാക്കളായ സിനദിൻ സിദാൻ, കക്ക, അലസാണ്ട്രോ ഡെൽ പിയറോ, സാബി അലോൻസോ, ലൂക്കാസ് പോഡോൽസ്കി എന്നിവർ പങ്കെടുത്ത പരിപാടിയിൽ വച്ച് 2014-ലെ ബ്രസീൽ ലോകകപ്പിലെ ഗോൾഡൻ ബോൾ ജേതാവായ ലയണൽ മെസ്സിയാണ് പന്തിന്റെ പേര് പ്രഖ്യാപിച്ചത്. 1970-ലെ ലോകകപ്പിൽ ഉപയോഗിച്ച പന്തിന്റെ പേരും ടെൽസ്റ്റാർ എന്നായിരുന്നു. അമേരിക്കൻ ഐക്യനാടുകളുടെ വാർത്താവിനിമയ ഉപഗ്രഹമായ ടെൽസ്റ്റാറിന്റെ പേരാണ് 1970-ൽ പന്തിന് നൽകിയത്. ടെലിവിഷൻ, സ്റ്റാർ എന്നീ പദങ്ങളുടെ സംയോജിത രൂപമാണ് ടെൽസ്റ്റാർ.
ഡിസൈനും നിർമ്മാണവും
ബ്ലാക്ക് ആന്റ് വൈറ്റ് പാറ്റേണിൽ ഡിസൈൻ ചെയ്ത ആദ്യത്തെ ഫുട്ബോൾ ആയിരുന്നു 1970-ലെ ലോകകപ്പിൽ ഉപയോഗിച്ച ടെൽസ്റ്റാർ. ബ്ലാക്ക് ആന്റ് വൈറ്റ് ടെലിവിഷനിലൂടെ മത്സരം കാണുന്നവർക്ക് പന്ത് വ്യക്തമായി കാണാനായാണ് ഈ പാറ്റേണിൽ പന്ത് ഡിസൈൻ ചെയ്തത്. 1970-ലെ ടെൽസ്റ്റാറിന് 32 പാനലുകൾ ഉണ്ടായിരുന്നുവെങ്കിലും, ടെൽസ്റ്റാർ 18-ന് ആകെ ആറ് അടുത്തടുത്ത പാനലുകളാണുള്ളത്. ഇവ തുന്നലില്ലാതെ പരസ്പരം ഒട്ടിച്ചുചേർത്തിരിക്കുന്നു.
ടെൽസ്റ്റാർ 18-ൽ ഒരു നിയർ - ഫീൽഡ് കമ്മ്യൂണിക്കേഷൻ (എൻ.എ‌ഫ്.സി) ചിപ്പ് ഘടിപ്പിച്ചിട്ടുണ്ട്. എന്നാൽ ഇവ കളിക്കാരെക്കുറിച്ചോ, കിക്കുകളെക്കുറിച്ചോ, ഹെഡറുകളെക്കുറിച്ചോ വിവരങ്ങൾ നൽകുന്നവയല്ല. ഈ ചിപ്പ് മുൻപ്രാവശ്യത്തെ പന്തിലും അഡിഡാസ് ഉൾപ്പെടുത്തിയിരുന്നു. ടെൽസ്റ്റാർ 18-ന്റെ ഉപഭോക്താക്കൾക്ക് ഈ ചിപ്പ് ഉപയോഗിച്ചുകൊണ്ട് ഒരു സ്മാർട്ട് ഫോണുമായി ബന്ധിപ്പിക്കാൻ സാധിക്കും.
പാകിസ്താനിലാണ് ടെൽസ്റ്റാർ 18 നിർമ്മിച്ചത്.
പ്രതികരണങ്ങൾ
ശാസ്ത്രീയമായ രൂപകൽപ്പന ചെയ്ത പന്താണ് ടെൽസ്റ്റാർ 18 എന്നും "ഏറ്റവും മികച്ച കളിയുപകരണമാ"ണെന്നും അഡിഡാസ് പ്രസ്താവിച്ചിരുന്നെങ്കിലും, അന്താരാഷ്ട്ര ഗോൾകീപ്പർമാരായ മാർക്ക്-ആൻഡ്രെ ടെർ സ്റ്റെഗൻ, പെപ്പെ റെയ്‌ന, ഡേവിഡ് ഡി ജിയ തുടങ്ങിയവർ പന്ത്, ദിശയിൽ സ്വാധീനം ചെലുത്തുന്നുണ്ടെന്നും പന്ത് വഴുതാമെന്നും അഭിപ്രായപ്പെട്ടു.
പുറം കണ്ണികൾ
വർഗ്ഗം:ഫുട്ബോൾ വർഗ്ഗം:2018 ഫിഫ ലോകകപ്പ്
മൃഗചരിതം
1860-ൽ റവ. ജെ.ജി. ബ്യൂട്ട്‌ലർ രചിച്ച് കോട്ടയം സി.എം.എസ്. പ്രസ് പ്രസിദ്ധീകരിച്ച ജന്തുശാസ്ത്ര ഗ്രന്ഥമാണ് മൃഗചരിതം. ഇതിന്റെ അച്ചടിപ്പുസ്തകം ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിലാണ് സൂക്ഷിച്ചിരിക്കുന്നത്. 167 താളുകളുള്ള ഈ പുസ്തകം 6 പർവ്വങ്ങളായി തിരിച്ചിരിക്കുന്നു. മലയാളം അച്ചടിയിൽ കളർ ചിത്രങ്ങൾ ഉൾപ്പെട്ട ആദ്യത്തെ പുസ്തകമാണ് മൃഗചരിതം. റവ. ജെ.ജി. ബ്യൂട്ട്‌ലർ തൃശൂരിനടുത്തുള്ള കുന്നംകുളം കേന്ദ്രമാക്കി പ്രവർത്തിച്ചിരുന്ന ഒരു സി.എം.എസ്. മിഷനറി ആയിരുന്നു. ഫ്രാൻസെസ് ആനി ബേക്കർ ആണ് ഇതിലെ ചിത്രങ്ങൾ വരച്ചത്.
മൃഗങ്ങൾ, പക്ഷികൾ, മീനുകൾ, പുഴുക്കൾ എന്നിവയെ പറ്റിയുള്ള വൈജ്ഞാനിക സാഹിത്യമാണ് പുസ്തകത്തിന്റെ ഉള്ളടക്കം. മുലകുടിപ്പിക്കുന്ന ജന്തുക്കൾ, പക്ഷികൾ, ഇഴജന്തുക്കൾ, മത്സ്യങ്ങൾ, രക്തമില്ലാത്ത ജന്തുക്കൾ, ഇറുക്കുന്ന പുഴുക്കൾ എന്നിങ്ങനെ 6 വിഭാഗങ്ങളാണ് പുസ്തകം. ഗ്രന്ഥകാരൻ നിരവധി മൃഗങ്ങളുടെ ഗ്രാമ്യപദങ്ങളും മറ്റുള്ള നാടൻ പ്രയോഗങ്ങളും കണ്ടെടുത്ത് ഈ കൃതിയിൽ ഉപയോഗിച്ചിരിക്കുന്നു. അതിനാൽ തന്നെ പിൽക്കാലത്ത് ഹെർമ്മൻ ഗുണ്ടർട്ട് തന്റെ നിഘണ്ടുവിൽ മൃഗചരിതം എന്ന പുസ്തകത്തെ ധാരാളം അവലംബമായി ഉപയോഗിച്ചിട്ടുണ്ട്.
അലൂന പള്ള
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് അലൂന പള്ള. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് അലൂന പള്ള സ്ഥിതിചെയ്യുന്നത്. അലൂന പള്ള വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് അലൂന പള്ള ൽ 308 വീടുകൾ ഉണ്ട്. ആകെ ജനസംഖ്യ 1665 ആണ്. ഇതിൽ 898 പുരുഷന്മാരും 767 സ്ത്രീകളും ഉൾപ്പെടുന്നു. അലൂന പള്ള ലെ സാക്ഷരതാ നിരക്ക് 71.35 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. അലൂന പള്ള ലെ 6 വയസ്സിനു താഴെയുള്ള കുട്ടികളുടെ എണ്ണം 190 ആണ്. ഇത് അലൂന പള്ള ലെ ആകെ ജനസംഖ്യയുടെ 11.41 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 605 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 475 പുരുഷന്മാരും 130 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 87.93 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 51.9 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
അലൂന പള്ള ലെ 745 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഹെൻറി വിൽസൺ
അമേരിക്കൻ ഐക്യനാടുകളുടെ പതിനെട്ടാമത്തെ വൈസ് പ്രസിഡന്റായിരുന്നു ഹെന്റി വിൽസൺ - Henry Wilson (born Jeremiah Jones Colbath. മസാച്യുസെറ്റ്‌സ് സംസ്ഥാനത്ത് നിന്നും 1855 മുതൽ 1873 വരെ സെനറ്റ് അംഗമായിരുന്നു. അമേരിക്കൻ ആഭ്യന്തര യുദ്ധത്തിന് മുൻപ് സജീവ റിപ്പബ്ലിക്കൻ പാർട്ടി പ്രവർത്തകനായിരുന്നു. 1848ൽ ഫ്രീ സോയിൽ പാർട്ടി രൂപീകരിച്ചു. 1852ൽ പ്രസിഡന്റ് തിരഞ്ഞെടുപ്പ് നടക്കുന്ന കാലയളവിൽ അതിനു മുൻപും പാർട്ടി അധ്യക്ഷനായിരുന്നു. അടിമത്ത വിരുദ്ധ മുന്നണി രൂപീകരണത്തിൽ പ്രധാന പങ്ക് വഹിച്ചു. 1850കളുടെ മധ്യത്തിൽ ഫ്രീ സോയിൽ പാർട്ടി വിരിച്ചുവിട്ടു, വിൽസൺ റിപ്പബ്ലിക്കൻ പാർട്ടിയിൽ ചേർന്നു.
ആദ്യകാല ജീവിതം
1812 ഫെബ്രുവരി 16ന് ന്യു ഹാംപ്‌ഷൈറിലെ ഫാർമിങ്ടണിൽ ജനിച്ചു. ജെറിമിയ ജോൺസ് കോൾബാത്ത് എന്നായിരുന്നു ജനന സമയത്തെ പേര്. ഈ പേര് അദ്ദേഹം തന്നെ പിന്നീട് മാറ്റുകയായിരുന്നു. ജെഡ്, ജെറി എന്നീ വിളിപ്പേരുകളുണ്ടായിരുന്നു ഇദ്ദേഹത്തിന്, ഈ പേര് വിൽസൺ ഇഷ്ടമായിരുന്നില്ലെന്നും അതിനാലാണ് അദ്ദേഹം പേര് മാറ്റിയതെന്നുമാണ് ഒരു നിഗമനം. 21ആം വയസ്സിലാണ് ഔദ്യോഗികമായി പേര് മാറ്റം നടന്നത്.
അവലംബം
വർഗ്ഗം:അമേരിക്കൻ വൈസ് പ്രസിഡന്റുമാർ
മോസ്കോ അന്താരാഷ്ട്ര ചലച്ചിത്രോത്സവം
1935 ൽ മോസ്കോയിൽ ആദ്യമായി നടന്ന ചലച്ചിത്രമേളയാണ് മോസ്കോ അന്താരാഷ്ട്ര ചലച്ചിത്രോത്സവം. ഇതിന്റെ തുടക്കം 1935 ൽ ആയിരുന്നു. 1995 മുതൽ മോസ്കോ ചലച്ചിത്രമേള വർഷം തോറും നടക്കുന്നു. മോസ്കോ ചലച്ചിത്രോത്സവത്തിന്റെ ഏറ്റവും ഉയർന്ന പുരസ്‌കാരം സെന്റ് ജോർജ് മഹാസർപ്പത്തെ കൊന്നതിന്റെ പ്രതിമയാണ്.
പ്രാധാന്യം
1972 മുതൽ, ഇന്റർനാഷണൽ ഫെഡറേഷൻ ഓഫ് ഫിലിം പ്രൊഡ്യൂസേഴ്‌സ് അസോസിയേഷനിൽ നിന്ന് "ക്ലാസ് എ" അക്രഡിറ്റേഷൻ സർട്ടിഫിക്കറ്റ് മോസ്കോ അന്താരാഷ്ട്ര ചലച്ചിത്രോത്സവത്തിന് ലഭിച്ചു. 1997 ൽ, ഉത്സവം രണ്ടുവർഷത്തിലൊരിക്കൽ എന്നതിൽ നിന്നും വർഷത്തിലൊരിക്കൽ നടത്തുമെന്ന് പ്രഖ്യാപിച്ചു. സാമ്പത്തിക പ്രശ്‌നങ്ങൾ കാരണം 1998 ൽ ഫെസ്റ്റിവൽ നടന്നില്ല. 1999 മുതൽ 2019 വരെ നികിത മിഖാൽകോവ് മോസ്കോ അന്താരാഷ്ട്ര ചലച്ചിത്രമേളയുടെ പ്രസിഡന്റായി. 2015 ൽ വർഷം തോറും ഉത്സവം നടത്താൻ തുടങ്ങി. 2006 മുതൽ മോസ്കോ അന്താരാഷ്ട്ര ചലച്ചിത്രമേളയുടെ ചട്ടക്കൂടിൽ "ഫ്രീ തോട്ട്" എന്ന ഡോക്യുമെന്ററി പ്രോഗ്രാം പ്രത്യക്ഷപ്പെട്ടു.
പുരസ്കാരങ്ങൾ
മോസ്കോ ചലച്ചിത്രോത്സവത്തിലെ ഏറ്റവും ഉയർന്ന പുരസ്‌കാരം മഹാസർപ്പത്തെ വധിച്ച സെന്റ് ജോർജിന്റെ ശില്പമാണ്.
അവലംബം
വർഗ്ഗം:അന്താരാഷ്ട്ര ചലച്ചിത്ര മേളകൾ
ജൂലിയ പോളക്
അർജന്റീനയിൽ ജനിച്ച ഒരു ബ്രിട്ടീഷ് പാത്തോളജിസ്റ്റായിരുന്നു ഡാം ജൂലിയ മാർഗരറ്റ് പോളക്, DBE, FMedSci (26 ജൂൺ 1939 - 11 ഓഗസ്റ്റ് 2014). ലണ്ടനിലെ ഇംപീരിയൽ കോളേജിലെ സെന്റർ ഫോർ ടിഷ്യൂ എഞ്ചിനീയറിംഗ് ആൻഡ് റീജനറേറ്റീവ് മെഡിസിൻ മേധാവിയായിരുന്നു അവർ. മനുഷ്യരിലേക്ക് മാറ്റിവയ്ക്കുന്നതിനുള്ള കോശങ്ങളും ടിഷ്യുകളും വികസിപ്പിക്കുന്നതിനായി ഇംപീരിയൽ കോളേജിൽ നിന്നുള്ള ലാറി ഹെഞ്ചുമായി ചേർന്ന് മെഡിക്കൽ ഗവേഷണ കേന്ദ്രം സ്ഥാപിച്ചു.
ജീവചരിത്രം
യുണൈറ്റഡ് കിംഗ്ഡത്തിൽ ഏറ്റവും കൂടുതൽ കാലം ഹൃദയവും ശ്വാസകോശവും മാറ്റിവച്ചവരിൽ ഒരാളായിരുന്നു പൊലാക്ക്. 1995-ലെ അവരുടെ ട്രാൻസ്പ്ലാൻറാണ് അവരുടെ കരിയറിലെ പാത്തോളജിയിൽ നിന്ന് പുതുതായി വികസിച്ചുകൊണ്ടിരിക്കുന്ന ടിഷ്യു എഞ്ചിനീയറിംഗ് മേഖലയിലേക്ക് മാറാൻ കാരണമായത്.
2014 ഓഗസ്റ്റ് 11-ന് 75-ആം വയസ്സിൽ പൊലാക്ക് അജ്ഞാതമായ കാരണങ്ങളാൽ മരിച്ചു.
നിസ്കെയർ
ഇന്ത്യയിലെ മുഖ്യ ശാസ്ത്ര സാങ്കേതിക സ്ഥാപനമായ സി.എസ്.ഐ.ആർ ന്റെ ഘടകസ്ഥാപനമാണ് നിസ്കെയർ (NISCAIR). 2002 സെപ്റ്റമ്പർ 30ന് ആണ് ന്യൂ ഡൽഹി ആസ്ഥാനമായി പ്രവർത്തിക്കുന്ന നിസ്കെയർ രൂപം കൊണ്ടത്. ശാസ്ത്ര സാങ്കേതിക രംഗത്തെ വിവരങ്ങൾ ക്രോഡീകരിച്ച് പ്രമാണങ്ങളാക്കുക വിതരണം ചെയ്യുക എന്നീ ലക്ഷ്യത്തോടെ പ്രവർത്തിച്ചിരുന്ന സി.എസ്.ഐ.ആർ ന്റെ പ്രധാന സ്ഥാപനങ്ങളായിരുന്ന ഇന്ത്യൻ നാഷണൽ സയിന്റിഫിക് ഡോക്യുമെന്റേഷൻ സെന്ററും (INSDOC) ഉം നാഷണൽ ഇൻസ്റ്റിറ്റ്യൂട്ട് ഓഫ് സയൻസ് കമ്യൂണിക്കേഷനും ( NISCOM)ഉം പരസ്പരം ലയിച്ചാണ് നിസ്കെയർ രൂപം കൊണ്ടത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
കിസാൻ വികാസ് പത്ര
ഇന്ത്യാ ഗവൺമെന്റ് ആവിഷ്കരിച്ച സമ്പാദ്യപദ്ധതികളിലൊന്നാണ് കിസാൻ വികാസ് പത്ര. എട്ടുവർഷവും ഏഴ് മാസവും കൊണ്ട് നിക്ഷേപത്തുക ഇരട്ടിയായി തിരിച്ചുകിട്ടുന്ന ആകർഷകമായ നിക്ഷേപപദ്ധതിയാണിത്. കേന്ദ്രസർക്കാരിന്റെ ഡയറക്ടറേറ്റ് ഓഫ് സ്മാൾ സേവിംഗ്സ് പോസ്റ്റ് ഓഫീസുകളിലൂടെ സേവിംഗ്സ് ബോണ്ടുകളായി വിറ്റഴിക്കപ്പെടുന്ന ഇവ രാജ്യത്തെ എല്ലാ പൗരൻമാർക്കും ഒരുപോലെ പ്രയോജനപ്പെടുത്താവുന്നതാണ്. രണ്ടര വർഷത്തിനകം നിക്ഷേപത്തുകയും അതിന്റെ അതുവരെയുള്ള പലിശയും തിരിച്ചുനേടാവുന്നതാണ്.
പോസ്റ്റോഫീസിൽ നിന്ന് ലഭിക്കുന്ന ഫോം പൂരിപ്പിച്ച് നിക്ഷേപത്തുക പണമായോ ഡി.ഡിയായോ ചെക്കായോ സ്വന്തം ഫോട്ടോഗ്രാഫിനൊപ്പം നൽകാം. നിക്ഷേപകന്റെ പേരും തീയതിയും മെച്യുരിറ്റി തീയതിയും ഉൾപ്പെടുത്തപ്പെട്ട സാക്ഷ്യപത്രം പോസ്റ്റോഫീസിൽ നിന്ന് ലഭിക്കും. എന്നാൽ കമ്പനികൾക്കോ എൻ.ആർ.ഐയ്ക്കോ ഹിന്ദു കൂട്ടുകുടുംബതിനോ ഈസേവനം ലഭ്യമല്ല.
അവലംബം
വർഗ്ഗം:സമ്പാദ്യപദ്ധതികൾ വർഗ്ഗം:സർക്കാർ ധനസഹായങ്ങൾ ഇന്ത്യയിൽ
വേദസാക്ഷി മാക്സിമസ്
ക്രിസ്തുവിലെ ദൈവ, മനുഷ്യസ്വഭാവങ്ങളെ സംബന്ധിച്ച കൽക്കദോനിയ സൂനഹദോസിന്റെ (Council of Calcedon) തീരുമാനം അംഗീകരിക്കാതിരുന്ന ഏകസ്വഭാവവാദികളുമായി ഒത്തുതീർപ്പുണ്ടാക്കി ബൈസാന്തിയൻ സാമ്രാജ്യത്തിൽ മതപരമായ ഐക്യം സ്ഥാപിക്കാൻ ആഗ്രഹിച്ച ഭരണാധികാരികൾ, ദൈവ, മനുഷ്യസ്വഭാവങ്ങൾ ഉണ്ടെങ്കിലും ക്രിസ്തുവിൽ ഏകമനസ്സു മാത്രമേയുള്ളു എന്ന മദ്ധ്യപക്ഷനിലപാടിനെ പിന്തുണച്ചത് മാക്സിമസിന് അനിഷ്ടകരമായി. 'ഏകമനോവാദം' (Monothelitism) എന്നറിയപ്പെട്ട ഈ നിലപാടിന്റെ തീവ്രശത്രുവായി രംഗത്തെത്തിയ മാക്സിമസ്, യേശുവിൽ ദൈവമനസ്സും മനുഷ്യമനസ്സും ഉണ്ടെന്ന കൽക്കദോനിയൻ നിലപാട് ഉയർത്തിപ്പിടിച്ചു.
'കൽക്കദോനിയൻ' ക്രിസ്തുശാസ്ത്രത്തിൽ അടിയുറച്ചു നിന്നതിന്റെ പേരിൽ വിചാരണ ചെയ്യപ്പെട്ട അദ്ദേഹത്തിന്റെ നാവും വലം കയ്യും മുറിച്ചു മാറ്റി. തുടർന്നു കരിങ്കടൽ തീരത്തുള്ള കോൾക്കിസിലേക്കു നാടുകടത്തപ്പെട്ട അദ്ദേഹം അവിടെ പ്രവാസിയായിരിക്കെ, 82-ആമത്തെ വയസ്സിൽ മരിച്ചു. ഇപ്പോഴത്തെ ത്സഗേരി നഗരത്തിനടുത്തുള്ള മുരിസ് സിഖെയിലെ ഷെമാരം കോട്ടയിലായിരുന്നിരിക്കാം അദ്ദേഹം ബന്ധനസ്ഥനായിരുന്നത്.
രക്തസാക്ഷിയായി മരിക്കേണ്ടി വന്നില്ലെങ്കിലും കൽക്കദോനിയൻ ക്രിസ്തുശാസ്ത്ര പാരമ്പര്യത്തിനുവേണ്ടി അനുഭവിച്ച സഹനങ്ങൾ, 'വേദസാക്ഷി' എന്ന വിശേഷണം മാക്സിമസിനു നേടിക്കൊടുത്തു. ബൈസാന്തിയൻ പാരമ്പര്യത്തിലെ ദൈവാശാസ്ത്രജ്ഞന്മാരിൽ ഏറ്റവും പ്രധാനി എന്നു പോലും അദ്ദേഹം വിശേഷിപ്പിക്കപ്പെടാറുണ്ട്. എങ്കിലും മാക്സിമസിന്റെ പ്രാധാന്യത്തിനു പിന്നിൽ ചിന്തയുടെ മൗലികതയല്ല. ഒരിജനേയും, അലക്സാണ്ട്രിയായിലെ സിറിലിനേയും, അരയോപാഗസിലെ ദിയൊനുസ്യോസിനേയും പോലുള്ള പൂർവഗാമികളുടെ നിലപാടുകൾ പുനരവതരിപ്പിക്കുകയും സ്പഷ്ടീകരിക്കുകയും ചെയ്തുകൊണ്ടാണ്, ഓർത്തഡോക്സ് ആത്മീയതയുടെ പിൽക്കാലഗതിയെ അദ്ദേഹം മൗലികമായി സ്വാധീനിച്ചത്.
മാക്സിമസിന്റെ മരണശേഷം അദ്ദേഹത്തിന്റെ ക്രിസ്തുശാസ്ത്രം, കോൺസ്റ്റാന്റിനോപ്പിളിൽ ചേർന്ന സൂനഹദോസ് അംഗീകരിച്ചതോടെ അദ്ദേഹത്തിന്റെ യശ്ശസ്സുയർന്നു. കൽക്കദോനിയപക്ഷക്കാരായ പൗരസ്ത്യ, പാശ്ചാത്യസഭകൾ അദ്ദേഹത്തെ വണങ്ങുന്നു. മാക്സിമസിന് ആണ്ടിൽ രണ്ട് തിരുനാളുകളുണ്ട് - ആഗസ്റ്റ് 13, ജനുവരി 21. കന്യകയുടെ ജീവിതം എന്ന അദ്ദേഹത്തിന്റെ കൃതി, വിശുദ്ധമാതാവിന്റെ ആദ്യത്തെ സമ്പൂർണ്ണജീവചരിത്രമായി കണക്കാക്കപ്പെടുന്നു.
അവലംബം
വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ വർഗ്ഗം: കത്തോലിക്കാസഭയിലെ വിശുദ്ധർ
ജമിസ് താ കാശീരി മൻസ് കശീർ നാട്യ അദാബുക് ത്വാരിഖ്
ബഷീർ ബദർവാഹി രചിച്ച കശ്മീരി സാഹിത്യ നിരൂപണ ഗ്രന്ഥമാണ് ജമിസ് താ കാശീരി മൻസ് കശീർ നാട്യ അദാബുക് ത്വാരിഖ് (നിരൂപണം). 2015 ലെ കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:സാഹിത്യ നിരൂപണം
മിൽഡ്രഡ് ഡനോക്ക്
മിൽഡ്രഡ് ഡൊറോത്തി ഡനോക്ക് (ജനുവരി 25, 1901 - ജൂലൈ 5, 1991) ഒരു അമേരിക്കൻ നാടക, ചലച്ചിത്ര നടിയായിരുന്നു. 1951-ൽ ഡെത്ത് ഓഫ് എ സെയിൽസ്മാൻ എന്ന ചിത്രത്തിലെ വേഷത്തിനും പിന്നീട് 1956-ൽ ബേബി ഡോൾ എന്ന ചിത്രത്തിലെ വേഷത്തിനും അവർ രണ്ടുതവണ അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
മുൻകാലജീവിതം
മേരിലാൻഡിലെ ബാൾട്ടിമോറിൽ ജനിച്ച ഡനോക്ക് വെസ്റ്റേൺ ഹൈസ്കൂളിൽ നിന്ന് ബിരുദം നേടി. ഗൗച്ചർ കോളേജിലെ വിദ്യാർത്ഥിയായിരിക്കെ, ആൽഫ ഫൈ സോറോറിറ്റിയിലും അഗോറ ഡ്രാമറ്റിക് സൊസൈറ്റിയിലും അംഗമായിരുന്ന അവർക്ക് നാടകാഭിനയത്തിൽ താൽപ്പര്യം വളർന്നു. ബിരുദം നേടിയ ശേഷം, ബാൾട്ടിമോറിലെ ഫ്രണ്ട്സ് സ്കൂളിൽ ഇംഗ്ലീഷ് പഠിപ്പിക്കുകയും അവിടെ നാടകങ്ങളുടെ നിർമ്മാണത്തിൽ സഹായിക്കുകയും ചെയ്തു.
എൽ. സുബ്രഹ്മണ്യം
വയലിൻ വാദകൻ, സംഗീതസംവിധായകൻ, രചയിതാവ് എന്നീ നിലകളിൽ പ്രശസ്തനായ ഒരു ഇന്ത്യൻ സംഗീതജ്ഞനാണ് ലക്ഷ്മിനാരായണ സുബ്രഹ്മണ്യം. ഇദ്ദേഹം ക്ലാസിക്കൽ കർണാടക സംഗീത പാരമ്പര്യത്തിലും പാശ്ചാത്യ ക്ലാസിക്കൽ സംഗീതത്തിലും പരിശീലനം നേടിയവ്യക്തിയാണ്.
ആദ്യകാലജീവിതം
വി. ലക്ഷ്മിനാരായണ അയ്യർ, സീതാലക്ഷ്മി എന്നിവരാണ് സുബ്രഹ്മണ്യത്തിന്റെ മാതാപിതാക്കൾ.
അദ്ദേഹത്തിന്റെ അമ്മാവന്മാരിൽ രാംനാഡ് രാഘവൻ, രാംനാഡ് കൃഷ്ണൻ എന്നിവരും ഉൾപ്പെടുന്നു. അദ്ദേഹത്തിന്റെ സഹോദരന്മാരും പ്രശംസ നേടിയ സംഗീതജ്ഞരാണ്, വയലിനിസ്റ്റ്-സംഗീതസംവിധായകരായ എൽ. ശങ്കറും, പരേതനായ എൽ. വൈദ്യനാഥനും. രണ്ടുപേരോടുമൊപ്പം റെക്കോർഡിംഗുകൾ അദ്ദേഹം പുറത്തിറക്കിയിട്ടുണ്ട്.
ചെറുപ്പം മുതൽ തന്നെ സംഗീതത്തോടും ശാസ്ത്രത്തോടും അഭിനിവേശം ഉണ്ടായിരുന്ന സുബ്രഹ്മണ്യം മെഡിസിൻ പഠിക്കുകയും മദ്രാസ് മെഡിക്കൽ കോളേജിൽ നിന്നും എംബിബിഎസ് നേടുകയും ചെയ്തു. മുഴുസമയ സംഗീതം പിന്തുടരാൻ തീരുമാനിക്കുന്നതിന് മുമ്പ് അദ്ദേഹം ഒരു ജനറൽ പ്രാക്ടീഷണറായി രജിസ്റ്റർ ചെയ്തിരുന്നു. കാലിഫോർണിയ ഇൻസ്റ്റിറ്റ്യൂട്ട് ഓഫ് ആർട്‌സിൽ നിന്ന് അദ്ദേഹം പാശ്ചാത്യ ശാസ്ത്രീയ സംഗീതത്തിൽ ബിരുദാനന്തര ബിരുദം നേടി.
സംഗീതജീവിതം
ലഘുചിത്രം| യേശുദി മെനുഹിൻ, സ്റ്റീഫൻ ഗ്രാപ്പെല്ലി, എൽ. സുബ്രഹ്മണ്യം 1973 മുതൽ സുബ്രഹ്മണ്യം 200 ഓളം റെക്കോർഡിംഗുകൾ നേടിയിട്ടുണ്ട്, നിരവധി സോളോ ആൽബങ്ങൾ പുറത്തിറക്കി, സംഗീതജ്ഞരായ യെഹുഡി മെനുഹിൻ, സ്റ്റീഫൻ ഗ്രാപ്പെല്ലി, റഗ്ഗിറോ റിച്ചി, ജീൻ-പിയറി റാംപാൽ എന്നിവരുമായി സഹകരിച്ച് റെക്കോർഡിംഗ് നടത്തി, റഗ്ഗിറോ റിച്ചി, ഹെർബി ഹാൻ‌കോക്ക്, ജോ സാമ്പിൾ, ജീൻ ലൂക്ക് പോണ്ടി, സ്റ്റാൻലി ക്ലാർക്ക് ജോൺ ഹാൻഡി, ജോർജ്ജ് ഹാരിസൺ തുടങ്ങി നിരവധി പേരോടോപ്പം ആൽബങ്ങൾ നിർമ്മിക്കുകയുണ്ടായി.
സിംഫണികളും കർണാടക ശകലങ്ങളും രചിക്കുന്നതിനു പുറമേ ഓർക്കസ്ട്രകൾ, ബാലെകൾ, ഹോളിവുഡ് ഫിലിം സ്കോറുകൾ എന്നിവയ്ക്കായി രചനകളും സംഗീതത്തെക്കുറിച്ച് യൂഫോണി പോലുള്ള പുസ്തകങ്ങളും സുബ്രഹ്മണ്യം എഴുതിയിട്ടുണ്ട് -.
1983- ൽ വയലിൻ, ഫ്ലൂട്ട് എന്നിവയ്ക്കായി അദ്ദേഹം ഒരു ഡബിൾ കൺസേർട്ടോ രചിച്ചു , ഇത് പടിഞ്ഞാറൻ സ്കെയിലുകളെ മൈക്രോ ഇടവേളകളുമായി സംയോജിപ്പിച്ചു. മറ്റൊരു റിലീസ്, സ്പ്രിംഗ് - റാപ്‌സോഡി, ബാച്ചിനും ബറോക്ക് സംഗീതത്തിനും ഒരു ആദരാഞ്ജലിയായിരുന്നു. ഫാന്റസി ഓൺ വേദ ചാന്ത്സ് വിത്ത് മാരിൻസ്കി തിയേറ്റർ ഓർക്കസ്ട്ര, ഡിജെമൽ ഡാൽഗറ്റ് നടത്തിയത്, സ്വിസ് റോമാണ്ടെ ഓർക്കസ്ട്രയുമായുള്ള Turbulence, ഓസ്ലോ ഫിൽഹാർമോണിക്കിനൊപ്പം "രണ്ട് വയലിനുകളുടെ സംഗീതക്കച്ചേരി", ബെർലിൻ സ്റ്റേറ്റ് ഓപ്പറയുമായുള്ള ആഗോള സിംഫണി (ഇത് 28 രാജ്യങ്ങളിലേക്ക് തത്സമയം പ്രക്ഷേപണം ചെയ്തു). ബീജിംഗിലെ ബീജിംഗ് സിംഫണി ഓർക്കെസ്ട്രയ്‌ക്കൊപ്പം ചൈനയിൽ ഒരു കച്ചേരി പര്യടനം നടത്തിയിട്ടുണ്ട്.
പ്രമുഖ നൃത്ത കമ്പനികളായ സാൻ ജോസ് ബാലെ കമ്പനി, ആൽവിൻ എലി അമേരിക്കൻ ഡാൻസ് തിയേറ്റർ എന്നിവയുടെ സ്റ്റേജ് അവതരണങ്ങളിൽ അദ്ദേഹത്തിന്റെ രചനകൾ ഉപയോഗിച്ചിട്ടുണ്ട്. മാരിൻസ്കി ബാലെക്കായി "ശാന്തി പ്രിയ" എന്ന ഭാഗം സുബ്രഹ്മണ്യം രചിച്ചു. ഇടത്ത്‌|ലഘുചിത്രം|200x200ബിന്ദു| 2003 ൽ ഒരു സംഗീത പരിപാടിയിൽ സുബ്രഹ്മണ്യം അവതരിപ്പിച്ചു 1999 ൽ ഗ്ലോബൽ ഫ്യൂഷൻ ഉൾപ്പെടെയുള്ള അദ്ദേഹത്തിന്റെ ആൽബങ്ങളുടെ പ്രകാശനം സുബ്രഹ്മണ്യത്തിന് വ്യാപകമായ നിരൂപക പ്രശംസയോടൊപ്പം അദ്ദേഹം നൂതനവാദനത്തിൽ പ്രശസ്തിയും നേടി. ഇന്ത്യ ആസ്ഥാനമാക്കി പ്രവർത്തിക്കുന്ന ഒരു ഉത്സവമായ ലക്ഷ്മിനാരായണ ഗ്ലോബൽ മ്യൂസിക് ഫെസ്റ്റിവൽ അദ്ദേഹം സ്ഥാപിക്കുകയും സംവിധാനം ചെയ്യുകയും ചെയ്യുന്നു. 2004 ൽ, യുഎസിലെ സംഗീത പരിപാടികൾ (ലിങ്കൺ സെന്റർ, ന്യൂയോർക്ക്), ഏഷ്യൻ പസഫിക് മേഖല, ഓസ്‌ട്രേലിയയിലെ പെർത്ത്, സിംഗപ്പൂർ, എസ്‌പ്ലാനേഡ്, സിംഗപ്പൂർ, പെനാങ്ങിലെ ശ്രീ ദിവാൻ പെനാംഗ് ഹാൾ, മലേഷ്യയിലെ ക്വാലാലംപൂരിലുള്ള പുത്ര വേൾഡ് ട്രേഡ് സെന്റർ. 2005 ജനുവരിയിൽ നടന്ന ഉത്സവത്തിൽ സുബ്രഹ്മണ്യത്തോടൊപ്പം അവതരിപ്പിച്ച വയലിൻ പ്രമുഖർ ആർവ് ടെല്ലെഫ്‌സെൻ, ഓസ്ലോ ക്യാമറ, ജാസ് ഇതിഹാസങ്ങളായ സ്റ്റാൻലി ക്ലാർക്ക്, ജോർജ്ജ് ഡ്യൂക്ക്, അൽ ജാരിയോ, ഏൾ ക്ലഗ്, രവി കോൾട്രെയ്ൻ എന്നിവരായിരുന്നു.
2007 സെപ്റ്റംബറിൽ സുബ്രഹ്മണ്യം ഫെയർഫാക്സ് സിംഫണി ഓർക്കസ്ട്ര, വാറന്റൺ കൊറാൽ, കർണാടക താളവാദ്യങ്ങൾ എന്നിവരോടൊപ്പം "ദി ഫ്രീഡം സിംഫണി" പ്രദർശിപ്പിക്കുകയും അവതരിപ്പിക്കുകയും ചെയ്തു, ഇത് ശക്തമായ അനുകൂലമായ ആദരവിനും "ഫ്ലൈറ്റ് ഓഫ് ദ ഹംബിൾ ബീ" ക്കും കാരണമായി. ചെന്നൈയിലെ കോടമ്പാക്കത്തുള്ള കമ്പോസർ എ ആർ റഹ്മാന്റെ കെഎം മ്യൂസിക് കൺസർവേറ്ററിയുടെ ഉപദേശക സമിതിയിൽ സുബ്രഹ്മണ്യം അംഗമാണ്.
In 2011, he was invited to perform at the United Nations. On 24 October 2012, he performed as a Special Guest Artist with Stevie Wonder at the latter's message of peace concert at the UN. Yehudi Menuhin said of Subramaniam:I find nothing more inspiring than the music making of my very great colleague Subramaniam. Each time I listen to him, I am carried away in wonderment."
When asked about his musical accomplishments, Subramaniam has always said, Music is a vast ocean and no one can claim to know it all. The more you know, the more you realise how little you know. It is an eternal quest.
ചലച്ചിത്ര ജീവിതം
മീര നായർ സംവിധാനം ചെയ്ത സലാം ബോംബെ (1988), മിസിസിപ്പി മസാല (1991) എന്നീ ചിത്രങ്ങൾക്ക് അദ്ദേഹം ചലച്ചിത്ര സ്കോറുകൾ രചിച്ചു. ബെർണാഡോ ബെർട്ടോലൂച്ചിയുടെ ലിറ്റിൽ ബുദ്ധ (1993), മർച്ചന്റ് ഐവറി പ്രൊഡക്ഷൻസിന്റെ കോട്ടൺ മേരി (1999) എന്നിവയുടെ സംഗീതത്തിലും അദ്ദേഹത്തിന്റെ സംഭാവനയുണ്ട്.
ലക്ഷ്മിനാരായണ ആഗോള സംഗീതമേള
The festival has centred around special concepts such as Violins for Peace, Visions of India and Sounds of India.
സുബ്രഹ്മണ്യം അക്കാദമി ഓഫ് പെർഫോമിംഗ് ആർട്സ്
2007 ൽ സുബ്രഹ്മണ്യവും ഭാര്യയും ചേർന്ന് നടത്തുന്ന ചാരിറ്റി സുബ്രഹ്മണ്യം ഫൗണ്ടേഷൻ ഇന്ത്യയിലെ ബാംഗ്ലൂരിൽ സുബ്രഹ്മണ്യം അക്കാദമി ഓഫ് പെർഫോമിംഗ് ആർട്സ് (എസ്എപിഎ) എന്ന പേരിൽ ഒരു സംഗീത സ്കൂൾ ആരംഭിച്ചു. ലഘുചിത്രം| മകൻ അമ്പി സുബ്രഹ്മണ്യത്തിനൊപ്പം ഭാരത് ഭവൻ ഭോപ്പാലിൽ പ്രകടനം അദ്ദേഹത്തിന്റെ ആദ്യഭാര്യ വിജി (വിജയശ്രീ ശങ്കർ) സുബ്രഹ്മണ്യം 1995 ഫെബ്രുവരി 9 ന് മരണമടഞ്ഞു. 1999 നവംബറിൽ സുബ്രഹ്മണ്യം ഇന്ത്യൻ ചലച്ചിത്ര പിന്നണി ഗായിക കവിത കൃഷ്ണമൂർത്തിയെ വിവാഹം കഴിച്ചു. വിജിയ്‌ക്കൊപ്പം അദ്ദേഹത്തിനു നാല് മക്കളുണ്ട് - ജിംഗർ ശങ്കർ, ബിന്ദു സുബ്രഹ്മണ്യം, ഡോ. നാരായണ സുബ്രഹ്മണ്യം, അമ്പി സുബ്രഹ്മണ്യം.
മകൾ ഗായകനും ഗാനരചയിതാവുമായ ബിന്ദു സുബ്രഹ്മണ്യം, മകൻ അമ്പി സുബ്രഹ്മണ്യം എന്നിവരോടൊപ്പം അദ്ദേഹം വയലിൻ ഡ്യുയറ്റുകൾ, ഇപ്പോഴും അവതരിപ്പിക്കുന്നു. അവരുടെ സഹകരണം അവർക്ക് സുബ്രഹ്മണ്യം ഘരാന എന്ന വിളിപ്പേര് നേടിക്കൊടുത്തു. മൂത്തമകൻ ഡോ. നാരായണ സുബ്രഹ്മണ്യത്തോടൊപ്പവും അദ്ദേഹം പരിപാടികൾ അവതരിപ്പിക്കുന്നുണ്ട്.
സിനിമകൾക്ക് സംഗീതം
ഫിലിമോഗ്രാഫി കാണുക
പുറത്തേക്കുള്ള കണ്ണികൾ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1947-ൽ ജനിച്ചവർ വർഗ്ഗം:Pages with unreviewed translations
നെതർലന്റ്സ് ദേശീയ ഫുട്ബോൾ ടീം
അന്താരാഷ്ട്ര തലത്തിലും അസോസിയേഷൻ തലത്തിലും നെതർലന്റ്സിനെ പ്രധിനിധാനം ചെയ്യുന്ന ടീമാണ് നെതർലന്റ്സ് ദേശീയ ഫുട്ബോൾ ടീം. കെ.ൻ. വി.ബി എന്ന് അറിയപ്പെടുന്ന റോയൽ നെതർലന്റ്സ് ഫുട്ബോൾ അസോസിയേഷൻ ആണ് ടീമിന്റെ നിയന്ത്രണം.
ഹെറ്റ് നെതർലന്റ്സ് എൽഫ്റ്റാൽ (ദ ഡച്ച് ഇലവൻ), ഒറാഞ്ഞേ (ഓറഞ്ച്) എന്നീ പേരുകളിൽ ആണ് ടീം നാട്ടിൽ അറിയപ്പെടുന്നത്. ഏറ്റവും കൂടുതൽ ലോകകപ്പ് ഫൈനലുകൾ കളിച്ച ടീം എന്ന റെക്കോർഡ് ഡച്ച് ടീമിനുണ്ട്. 1974, 1978 പിന്നെ 2010 ലോകകപ്പ് ഫൈനലുകളിൽ അവർ യഥാക്രമം വെസ്റ്റ് ജർമനി, അർജന്റീന പിന്നെ സ്പെയിൻ എന്നിവരോട് പരാജയപ്പെട്ടു. 1988 -ൽ യുവേഫ യൂറോപ്യൻ ചാംപ്യൻഷിപ് വിജയിച്ചു.
ടോട്ടൽ ഫുട്ബോൾ എന്നയറിയപ്പെടുന്ന ഫുട്ബോൾ കേളി ശൈലിയുടെ ഉപജ്ഞാതാക്കൾ ആണ് ഡച്ച് ടീം. ഡച്ച് ക്ലബ്ബായ അയാക്സ് പരീക്ഷിച്ച ഈ ശൈലി നയിച്ചത് പ്ലേമേക്കർ യോഹാൻ ക്രൈഫും ദേശീയ ടീം കോച്ച് റൈനസ് മൈക്കിൾസുമായിരുന്നു. ടോട്ടൽ ഫുട്ബോൾ ശൈലിയുടെ ചുവട് പിടിച്ചു ഡച്ച് ടീം വലിയ മുന്നേറ്റങ്ങൾ നടത്തി. 1974, 1978 എന്നീ വർഷങ്ങളിൽ തുടർച്ചയായി രണ്ടു തവണ ലോകകപ്പ് ഫൈനൽ കളിക്കാൻ യോഗ്യത നേടി.
1974 -ൽ നെതർലന്റ്സ് ടീം രണ്ടാം ഗ്രൂപ്പ് ഘട്ടത്തിൽ ബ്രസീലിനെയും അർജന്റീനയെയും പരാജയപ്പെടുത്തി, ചരിത്രത്തിൽ ആദ്യമായി ഫൈനലിൽ എത്തി. എന്നിരുന്നാലും, ഫൈനലിൽ ജർമനിയോട് ആദ്യം ലീഡ് നേടിയ ശേഷവും പരാജയപ്പെട്ടു. 1978 -ൽ വീണ്ടും അവർ ഫൈനലിൽ എത്തി, പക്ഷെ ഇത്തവണ ആതിഥേയരായ അർജന്റീനയോട് പരാജയപ്പെട്ടു.
ആരംഭം: 1905-1969
1905 ഏപ്രിൽ 30 ന് നെതർലാൻഡ്‌സ് ബെൽജിയത്തിനെതിരെ ആന്റ്‌വെർപ്പിൽ അവരുടെ ആദ്യ അന്താരാഷ്ട്ര മത്സരം കളിച്ചു. ഡച്ച് ഫുട്ബോൾ അസോസിയേഷന്റെ അഞ്ച് അംഗ കമ്മീഷനാണ് കളിക്കാരെ തിരഞ്ഞെടുത്തത്. 90 മിനിറ്റിനുശേഷം സ്കോർ 1–1 ആയിരുന്നു, ഓവർടൈമിലേക്ക് നീണ്ട മത്സരത്തിൽ ഡച്ച് ടീമിനുവേണ്ടി എഡ്ഡി ഡി നെവ് മൂന്ന് തവണ ഗോൾ നേടി, മത്സരം 4–1 ന് നെതർലാൻഡ്‌സ് വിജയിച്ചു.
1908 ൽ ലണ്ടനിൽ നടന്ന നടന്ന സമ്മർ ഒളിമ്പിക്സിൽ നെതർലാൻഡ്‌സ് അവരുടെ ആദ്യ ഔദ്യോഗിക ടൂർണമെന്റിൽ പങ്കെടുത്തു. സെമിഫൈനലിൽ ഗ്രേറ്റ് ബ്രിട്ടനോട് തോറ്റതിന് ശേഷം നെതർലാൻഡ്‌സിന് വെങ്കല മെഡൽ ലഭിച്ചു, വെങ്കല മെഡൽ മത്സരത്തിൽ അവർ സ്വീഡനെ 2-0 ന് പരാജയപ്പെടുത്തി. 1912 ലും 1920 ലും നടന്ന ഒളിമ്പിക് ഗെയിംസിൽ ഡച്ചുകാർ വെങ്കല മെഡൽ നേടി.
1924 ൽ പാരീസിൽ നടന്ന സമ്മർ ഒളിമ്പിക്സിൽ റൊമാനിയയ്ക്കും അയർലൻഡിനുമെതിരെ ജയിച്ച ഡച്ചുകാർ സെമി ഫൈനലിൽ എത്തി. സെമി ഫൈനലിൽ 2-1 ന് പരാജയപ്പെട്ട അവർ, നാലാം തവണയും ഫൈനൽ കാണാതെ പുറത്താക്കപ്പെട്ടു. മൂന്നാം സ്ഥാനത്തിന് വേണ്ടിയുള്ള പോരാട്ടത്തിൽ അവർ സ്വീഡനോട് പരാജയപ്പെട്ടു.
1928 ൽ, സ്വന്തം നാട്ടിൽ വെച്ചുനടന്ന സമ്മർ ഒളിമ്പിക്സിൽ ആദ്യ റൗണ്ടിൽ പുറത്തായതിനുശേഷം, അവർ 1930 ൽ ആദ്യത്തെ ലോകകപ്പ് യൂറോപ്പിൽ നിന്ന് തെക്കേ അമേരിക്കയിലേക്കുള്ള യാത്രാ ചെലവ് കാരണം ഒഴിവാക്കി. 1934 ൽ നടന്ന ഫിഫ ലോകകപ്പിലാണ് ടീം ആദ്യമായി കളിച്ചത്, ആദ്യ മത്സരത്തിൽ അവർ സ്വിറ്റ്സർലൻഡിനെ നേരിട്ടു. കിക്ക് സ്മിറ്റ് ആണ് ലോകകപ്പിൽ നെതർലൻഡിന്റെ ആദ്യ ഗോൾ നേടിയത്. ആദ്യ റൗണ്ടിൽ സ്വിറ്റ്സർലൻഡിനോട് 3–2ന് പരാജയപ്പെട്ട് ലോകകപ്പിൽ നിന്ന് പുറത്തായി. 1938 ലെ ലോകകപ്പിൽ ചെക്കോസ്ലോവാക്യയ്‌ക്കെതിരായ ആദ്യ റൗണ്ട് മത്സരത്തിൽ പരാജയപ്പെട്ട് ടൂർണമെന്റിൽ നിന്ന് പുറത്തായി.
രണ്ടാം ലോക മഹായുദ്ധത്തിനുശേഷം, 1970 കൾക്ക് മുമ്പ് ഡച്ചുകാർ രണ്ട് അന്താരാഷ്ട്ര ടൂർണമെന്റുകൾക്ക് മാത്രമേ യോഗ്യത നേടിയിട്ടുള്ളൂ: 1948 ഗ്രേറ്റ് ബ്രിട്ടനിലെ സമ്മർ ഒളിമ്പിക്സ്, 1952 ലെ ഫിൻലാന്റിലെ സമ്മർ ഒളിമ്പിക്സ്. 1948-ൽ ആതിഥേയരോടും 1952-ൽ ബ്രസീലിനോടും അവർ പരാജയപ്പെട്ടു.
നിലവിലെ ടീം
The following 30 players are in the preliminary squad for the matches against USA and Spain on 26 and 29 March 2020, respectively.
Caps and goals updated as of 19 November 2019, after the match against Estonia.
സമീപകാലത്തു ടീമിൽ ഉൾപ്പെട്ടവർ
The following players have been called up for the team in the last 12 months.
അവലംബം
വർഗ്ഗം:യൂറോപ്പിലെ ദേശീയ ഫുട്ബോൾ ടീമുകൾ വർഗ്ഗം:നെതർലന്റ്സ്
പെപ്പറോമിയ
References
വർഗ്ഗം:സസ്യജനുസുകൾ വർഗ്ഗം:അധിസസ്യങ്ങൾ വർഗ്ഗം:പെപ്പറോമിയ
ജെ.ജി. ബ്യൂട്ട്‌ലർ
ഗ്രന്ഥകാരനും സി.എം.എസ്. മിഷനറിയുമായിരുന്നു '''റവ. ജെ.ജി. ബ്യൂട്ട്‌ലർ'''. തൃശൂരിനടുത്തുള്ള കുന്നംകുളം കേന്ദ്രമാക്കിയായിരുന്നു 1860കളിലെ ഇദ്ദേഹത്തിന്റെ പ്രവർത്തനം.
1824-ൽ ജർമനിയിലെ വർട്ടെൻബർഗ്ഗിൽ ജനിച്ചു. ചർച്ച് മിഷൻ സൊസൈറ്റിയുടെ ലണ്ടനിലെ ഐലിങ്ടണിലെ കോളേജിൽ പഠിച്ചു. 1850-ൽ കോട്ടയത്തെത്തി. മലയാളഭാഷ വശമാക്കിയതിനുശേഷം കുന്നംകുളംകേന്ദ്രമാക്കി സി.എം.എസിന്റെ മിഷൻ പ്രവർത്തനം ആരംഭിച്ചു. കുന്നംകുളത്തെ ആദ്യത്തെ ആംഗ്ലിക്കൻപള്ളിയുടെ നിർമ്മാണം ഇദ്ദേഹത്തിന്റെ മേൽനോട്ടത്തിൽ ആയിരുന്നു. മലയാളംബൈബിൾ പരിഭാഷാകമ്മറ്റിയിൽ അംഗമായിരുന്നു. പല ക്രൈസ്തവമതപ്രചാരണ/മതബോധന പുസ്തകങ്ങളും സെക്കുലർവിദ്യാഭ്യാസ പുസ്തകങ്ങളും രചിച്ചിട്ടുണ്ട്. 1862-ൽ ഇംഗ്ലണ്ടിലേക്ക് തിരിച്ചുപോയി. 1877ൽ അവിടെവെച്ചുതന്നെ അന്തരിച്ചു.
അവലംബം
വർഗ്ഗം:1824-ൽ ജനിച്ചവർ വർഗ്ഗം:1877-ൽ മരിച്ചവർ വർഗ്ഗം:ക്രിസ്തുമതപ്രചാരകർ വർഗ്ഗം:ആംഗ്ലിക്കൻ മതപ്രചാരകർ
ഒറിഗോൺ മൃഗശാല
'ഒറിഗോൺ മൃഗശാല' മുമ്പ് വാഷിംഗ്ടൺ പാർക്ക് മൃഗശാല, എന്നറിയപ്പെട്ടിരുന്ന 1888 -ൽ സ്ഥാപിതമായ ഈ മൃഗശാല വാഷിംഗ്ടൺ പാർക്ക്, പോർട്ട്ലാൻഡ്, ഒറിഗോൺ, ഡൗൺടൗൺ പോർട്ട്ലാൻഡിൽ.നിന്ന് ഏകദേശം 2 മൈലുകൾ (3.2 കി.മീ) ദൂരത്തിൽ സ്ഥിതിചെയ്യുന്നു. മിസിസിപ്പി നദിയുടെ പടിഞ്ഞാറുഭാഗത്തുള്ള ഏറ്റവും പഴയ മൃഗശാലയാണ് ഇത്.
പാരമ്പര്യമായി, 64 ഏക്കർ (26 ഹെക്ടർ) വിസ്തീർണ്ണമുള്ള ഈ മൃഗശാല മെട്രോ ഗവൺമെന്റിന് സ്വന്തമാണ്. ഇപ്പോൾ 1,800 ലധികം മൃഗങ്ങളും 230 ഓളം സ്പീഷീസുകളും കാണപ്പെടുന്നു. ഇതിൽ 19 വംശനാശ ഭീഷണി നേരിടുന്ന ജീവികളും 9 ഭീഷണി നേരിടുന്ന ജീവികളും ഉൾപ്പെടുന്നു. മൃഗശാലയിൽ പ്രത്യേകതരം പൂന്തോട്ടങ്ങളും മൃഗശാലകളും ഇവിടെയുണ്ട്. മൃഗശാലയിൽ മുമ്പ് ബന്ധിപ്പിച്ചിരുന്ന  നാരോ ഗേജ് വാഷിംഗ്ടൺ പാർക്ക് & സൂ റെയിൽവേയിൽ പ്രവർത്തിക്കുകയും പരിപാലിക്കുകയും ചെയ്യുന്നു.ഇന്റർനാഷണൽ റോസ് ടെസ്റ്റ് ഗാർഡൻ പാർക്കിൽ, എന്നാൽ നിലവിൽ മൃഗശാലയിൽ മാത്രമാണ് പ്രവർത്തിക്കുന്നത്. സന്ദർശകർക്ക് ദിവസവും രാവിലെ 9:30 മുതൽ ഒറിഗോൺ മൃഗശാല സന്ദർശിക്കാം. വൈകുന്നേരം 4:30 വരെ.
ബോൺ ഫ്രീ (പുസ്തകം)
പാൻ ബുക്ക്സ് അവരുടെ പാൻ 70-ാം വാർഷിക ശേഖരത്തിൽ ഏറ്റവും പ്രിയങ്കരവും മികച്ച വിൽപ്പനയുള്ളതുമായ കഥകൾ ആഘോഷിക്കുന്നതിന്റെ ഭാഗമായി 2017 ൽ ഈ പുസ്തകം റിലീസ് ചെയ്തു. .
അവലംബം
വർഗ്ഗം:ആത്മകഥകൾ
റിഡോക്സ് പ്രവർത്തനം
"റിഡോക്സ് " എന്നത് ഇലക്ട്രോണുകളുടെ കൈമാറ്റം നടക്കുന്ന രണ്ട് പ്രവർത്തനങ്ങളിൽ നിന്നും വന്നതാണ്. നിരോക്സീകരണവും, ഓക്സീകരണവും. ഇവ ലളിതമായി വിവരിക്കാം:)
ശബ്ദോൽപ്പത്തി
"റിഡോക്സ് " എന്നത് ഓക്സീകരണം, നിരോക്സീകരണം എന്നിവ ചേർന്നതാണ്.
ഓക്സീകരണം എന്നതു കൊണ്ട് യഥാർത്ഥത്തിൽ അർത്ഥമാക്കുന്നത് ഒരു ഓക്സൈഡുണ്ടാക്കുന്ന ഓക്സിജനുമായുള്ള പ്രവർത്തനമാണ്. ഡയോക്സിജൻ (O2) ആണ് ആദ്യമായി കണ്ടെത്തിയ ഓക്സീകാരി. പിന്നീട്, ഈ വാക്ക് ഓക്സിജൻ പോലുള്ള മറ്റു വസ്തുക്കളുടെ സമാന്തര രാസപ്രവർത്തനങ്ങ്ലിലും ഉപയോഗിച്ചുവരുന്നു. അന്തിമമായി ഇലക്ട്രോണുകളുടെ നഷ്ടപ്പെടുന്ന എല്ലാ പ്രവർത്തനങ്ങളേയും ഉൾപ്പെടുത്തി സാമാന്യവൽക്കരിച്ചിരിക്കുന്നു.